kritiken hemeroteka » Joxe Azurmendiri\n« Gabriel Arestiren “Bernat Etxepare” idazlanari buruz ohar bi | Euskal literaturaren historia – Kritika solas »\nEuskal literaturaren historia / Ibon Sarasola / Lur, 1971\nJoxe Azurmendiri Ibon Sarasola / Zeruko Argia, 1971-08-08\nUste diat Z. Argiaren 440 numeroen publikatu zen hire kritikak zenbait gomentario eskatzen duela. Ba zekiat bion artean ez direla behar hainbeste aspertzen duten aurrezurikeria alferrak. Has gaitezen, beraz, besterik gabe.\nFelix Brlbao ez aipatzea hutsune bat dela uste diat. Baina “hutsune nabarmenen” kontu honetan gauza bat hartu behar duk gogoan halabeharrez: liburuak 150 paia duela eta ez 400. Beraz, besteen kasoen (beharbada San Martinen kasoan ere arrazoia duk) ez diat uste toki gehiago merezi dutenik: mila gauza falta duk liburuan hutsune horiek baino aipagarriago.\nTalde-lanez: lehenik, “Gazte naiz” orriari hiru linea dedikatzen zaizkio 87 paian eta 4 linea 144 paian. “Jakin” taldeari, berriz, 2 linea 89 paran eta 16 gutienez 145 eta 146 paietan; beraz, ez zekiat nondik atera duan hire ustez bidegabekeria den hori. Bigarrenik, literatura hutsarentzat (eta hasieran esaten denez, horretaz ari duk batez ere liburua). “Gazte naiz”en inportantzia haundiagoa duk “Egunero hasten delako” nobelaren hitzaurrean esan nian bezala. Hirugarrenik, noizdenik izan dira “talde” (hitzaren sentsu honetan), Z. Argia, Egan edo Anaitasuna? Noizdenik irakurri dizkik taldeko bakoitzak besteen lanak, noizdenik bildu dituk taldekoak, noizdenik izan diate helburu komun eta jakin bat? Hiru aldizkariok mostratzen duten inkoherentzra ikusirik (eta inkoherentzia hori bidezko eta halabeharrezko iruditzen zaidak, aldizkari baitira eta ez talde) nola nahas daitezke hain kaso desberdinak? Gainera, ez diat “Gazte naiz” talde bezala zuzenki aitatzen, Saizarbitoriaren eragintza bezala baizik. Labur beharrez taldeez hitzegitea baztertu egin nian, bestela euskal kulturaren problema zail eta luzeaz ari behar izanen nukeelako.\nMonografien aurrebeharraz: honetan ez netorrek hirekin ados. Hain zuzen, ene ustetan, monografiak aurreeskema bat behar diate lehenik, koherentziaren eta lanaren ekonomiaren izenean. Nire lana, ondoko monografia horien gidari eta akuilari izan nahi dik soilki.\nTextoinguru soziologikoaz: harrituta utzi nauk; non ikusi duk, ene liburuan dato ekonomiko bakar bat? 58 paian azaltzen dena ez duk inolaz ere dato ekonomiko bat eta are gutiago “produkzio literarioaren atze ekonomikoa”, hik esaten duan bezala. Dato horien sentsua oso bestelakoa duk: demostratu nahi nian pertsona guzti horiek ere esistitzen zutela eta Euskal Herri zirela eta halaz ere, euskal literaturarentzat ez zutela ia esistitzen eta ez zirela Euskal Herri. Hau nahi nian demostratu, besterik ez.\nDetxepareren kasoa nahiko argi gelditzen zela uste nian. Hirea irakurri ondoren ezetz ikusten diat: horra lan monografiko batetarako gaia. Orobat, beharbada, Axularren kasoan. Barrutiaren kasoan, estudio soziologikoa ezinezkoa dela uste diat, ez baitzekiagu segur zein izan zen “Acto para la Nochebuena”ren egilea eta noiz idatzi zen orijinala. Baina honek ez dik metodo soziologikoaren balioa eta egokitasuna deuseztatzen. Zeren (eta puntu hau inportantea duk) arrazoi duk literaturaren soziologiak akats haundiak dituela eta “modaz pasata” dagoela esaten deanean. Baina modaz pasa den gauza bat ez duk besterik gabe baztertu behar: lehendabizi metodoaren abantailaz baliatu behar duk (ezin uka gainerako literaturen azterketan literaturaren soziologiak, akats eta guzti, ekarri duen aurrerabidea), hau egin ondoren baztertu behar baitugu teknika hau, eta ez lehenago, teknika berriagoz lanari jarraitzeko. “A la page” egoteak ez dik, besterik gabe, abantailarik ekartzen.\nGerra aurreko sozialisten postura, alde batetatik, argi zegok: ez zituen talde bezala euskaltzale (hitzaren sentsu etimologikoan). Baina Catalunyako eta beste tokitako (eta gaur egungo euskaldun sozialistak ere) bere hizkuntzaz arduratu zirela ikusirik, aitortu behar duk gerra aurreko euskaldungoan, agian, zerbait arraro gertatu zela. Honetan ere lan monografikoak beharrezko iruditzen zaizkidak.\n“Aranismoaz”: “Aranismoak” ez zian literaturan lehen mailako barne-kontradikziorik. “Aranisten” logizismo singlea nekez esplikatuko duk mentalitate baserritarra “zientzia” egiten imajinatu gabe. Baina puntu hau zaila eta luzeegia huke eta astekari batetan tratatzeko arras desegokia, zeren, beharbada, hire kritikaren hutsik haundiena, astekaria batetan azaldu deala baita.\n“Garoa” nobela bukolikoa dela esaten duk: irakurri hezak berriro, adibidez, azken kapituluan Eibarko meeting bati buruz egileak hartzen duen postura panfletarioa eta duda eginen duk Agirreren bukolikotasunaz. Gerra aurreko nobelarien artean Etxeita duk bukoliko bakarra, eta hain zuzen, Etxeita duk ideologiaz Arana baino aurreagokoa den bakarra. Bestalde, Agirre edo Lizardi espirituz zeharo garbizale dituk. Eta bestela, ohar hadi Agirreren nobeletako “gaiztoak”, Moxolo eta Indianoa, adibidez, direla euskeraz “erderakadaz” beterik mintzatzen direnak. Garaiko beste autoreak garbizaleago zirela esateak ez dik esan nahi hauk gortik behera garbizale ez zirenik.\n“Orixe”ren kasoan, tranpa egiten didak. Nik ez diat jartzen “Orixeren inorantzia ahalguztidun zen”, baizik “Hortik aparte, “Orixe”ren inorantzia ahalguztidun zen”. “Hortik aparte” hori, aurreko 10 lineatan esplikatzen diat, eta, noski, ez nizkian 10 lineaok alferrik eskribatu.\nAzterketa extraliterarioez: nik ez diat esaten azterketa “extraliterarioak” egoki ez direnik, baizik faktore extraliterarioek neurriz gaineko inportantzia bat izan dutela euskal literaturan eta nire liburuan “problema linguistikoak literaturaren historia kondizionatu duten arauan” (4 paia) estudiatzen direla soilik. Honetan ere ez dizkiat hitzak alferrik neurtu.\nEzer guti gehiago. Beste zerbait aurkitzen badiat, kartaz adieraziko deuat, euskal aldizkari aproposik ez dezakegun bitartean. Hirekin harremana edukiz hi eta biok, eta are euskal literaturaren historia bera, aterako dela irabazten pentsatzen baitiat.


Bibb konderria (Georgia) - Wikipedia, entziklopedia askea.\nBibb konderria (Georgia)\n646,88 km2 (%97.81)\n14,51 km2 (%2.19)\nBibb konderria (ingelesez: Bibb County) Georgiako konderri bat da, Ameriketako Estatu Batuetan. Hiriburua Macon da. 2010eko zentsuaren arabera 155.547 biztanle zituen, Bibb kilometro koadroko azaleran.\nBibb konderriak 661,39 kilometro koadro ditu. Horietatik 14,51 ura dira. Beste 646,88 lurra dira.\n2010eko zentsoan bizi ziren 155.547 pertsonetatik 69.883 txuriak edo hispanoak dira. Horietatik hispano edo latino kategorian 4.389 dira. 80.744 beltzak edo afroamerikarrak. 287 amerikar natiboak ziren eta 74 Hawaii edo Pazifikoko irletako natiboak. 2.492 asiarrak ziren. Bestelako arraza bat kategorian 215 biztanle daude. Bukatzeko euren burua arraza bat baino gehiagotan 1.852 pertsonek kokatzen zuten.


Ansak eta Barrenetxeak partida ikusgarria irabazi dute | EHK\nAnsa II.ak eta Barrenetxea IV.ak 40-38 irabazi zieten Urriza eta Azpirozi mailako ikaragarriko partida batean. Lau pilotariak ikusgarri aritu ziren, mailarik onenean, eta ordu eta erdiko borroka baten ondoren, Barrenetxeak Urrizak eraman ezin izan zuen pilota gurutzatu zuen eta tanto horrekin garaipena poltsikoratu zuten. 40-38koa zen, baina aurretik gauza asko ikusi ziren eta denak onak.\nGorriak nagusi izan ziren markagailuan, baina urdinak gertu izan ziren, eta ez zuten apenas hutsik egin. Hori bai, sakean Barrenetxeak min egiten zuen eta Ansak abiadura handia eman zion pilotari. Horren ondorioz hasieratik aldeak ireki zituzten markagailuan, zortzi tantoko errenta ere izan zutelarik, 20-12, baina urdinek partida orekatu zuten bi tantora hurbilduz, 24-22.\nGorriek sei tantoko aldea ireki zuten berriz ere, 36-30, baina ahalegin eta lanaren poderioz, lehia tarte erabakigarrian sartu zen tarte txikiarekin, 39-38koarekin Barrenetxeak bere maila erakutsi zuelarik atzealdean.\nAzpimarratzekoa da Urrizak eta Barrenetxeak jokatu zuten partida, baina Ansak ez zuen hutsik egin eta erasoan eta defentsan oso ondo aritu zen. Azpirozek ez zuen ia hutsik egin partida osoan eta errebote bakarra galdu zuen. Hori izan zen bere ahulezi bakarra. Gainerakoan, behin baino gehiagotan altxatu ziren zaleak eserlekuetatik. Barrenetxeak zortzi tanto egin zituen saketik eta hamaika piloteoan, lau huts eginda. Azpirozek saketik egindako tanto batekin amaitu zuen, sei piloteoan eta huts bakarra. Urrizak 13 tanto ere egin zituen erasoan Ansaren hamar tantoekin alderatuta. Guztira Iruñeko aurrelariak 21 tanto egin zituen eta soilik bi hutsegite.\nBestalde, Apezetxeak bere lehen partida profesionala galdu zuen. Aurreko bost partidak irabazi zituen, baina seigarrenean Urrutia II-Martirenak 35-30 irabazi zieten Loitegi eta Apezetxeari. Jaialdiko lehen partidan Goikoetxeak aldeak ezarri zituen eta Odeirekin 24-35 irabazi zieten Susperregi eta Zubiriri.\nEMAITZAK (maiatzak 14, Galarreta)\nSusperregi-Zubiri 24 Goikoetxea V-Odei 35\nAnsa II-Barrenetxea IV 40 Urriza-Azpiroz 38\nUrrutia II-Martirena 35 Loitegi-Apezetxea 30


Legazpiko liburutegiak 50 urte bete ditu. Noticias de Gipuzkoa\nLegazpiko liburutegiak 50 urte bete ditu\nEuskarazko eta gaztelerazko irakurketa klubak antolatu dituzte urteurrena ospatzeko\nlegazpi- Legazpiko liburutegiak 50 urte beteko ditu aurten. Urteurrena ospatzeko lau irakurketa klub antolatu dituzte. Otsailean jarriko dituzte abian.\nIrakurketa klubak bi eratakoak izango dira: batzuk irakurtzeko ohitura dutenentzat izango dira eta besteak ohitura ez dutenen-tzat edo ulermen edo irakurketa arazo ezberdinak dituztenentzat. Bai batean eta bai bestean, euskarazko eta gaztelerazko taldeak egongo dira.\nEuskarazko irakurketa klubaren helburua irakurketarekin ondo pasatzea eta literatura eta egile desberdinak ezagutzea da. Literatura eta egile desberdinak irakurriko dituzte, nobela batez ere, nahiz eta neurri txikiagoan, beste genero batzuetara hurbilduko diren.\nParte hartzaileak hilean behin elkartuko dira aurrez irakurri duten liburu bati buruz aritzeko. Ez bada irakurtzen bukatu ere, badago aukera saioetara joateko. Solasaldia Gorka Azkarate adituak gidatuko du. Hitzordua arratsaldez izango da, 18.30etik 20.00etara, liburutegian.\nIrakurketa klubetakoak hilean behin elkartuko dira eta irakurketa errazeko klubetakoak, berriz, astean behin\nEuskarazko irakurketa errazeko klubari dagokionez, irakurtzeko ohitura ez dutenentzat, irakurritakoa ulertzeko zailtasunak dituztenentzat eta euskara ikasten dabiltzanentzat izango da.\nIrakurle hauek ere taldean elkartuko dira, baina irakurketa errazeko liburuak irakurriko dituzte eta elkarrekin irakurriko dute. Astean behin elkartuko dira, goizez: 11.15etik 12.15era, hain zuzen ere. Saioak irakurketa errazean adituak diren pertsonek gidatuko dituzte.\nGaztelerazkoak Gaztelerazko irakurketa errazeko klubekoak ere astean behin elkartuko dira, ordutegi berean.\nGaztelerazko irakurketa klubari dagokionez, irakurtzea gustuko dutenei zuzendua dago. Parte hartzaileek idazle eta estilo ezberdinetako liburuak irakurriko dituzte. Hilean behin elkartuko dira, 18.30etik 20.00etara. Saioak Monica Leiva adituak gidatuko ditu.\nParte hartzea doanekoa da. Liburuak liburutegiak eskuratuko ditu. Parte hartu nahi dutenek bertan eman behar dute izena. Bertako telefono zenbakia honakoa da: 943 737 186. - A.Z.


"Zona (ez) Konfort"\nArgazkia Dream in Pictures\nGizakia bere burua agerian utzi eta zahurgarri sentitzen denean sortzen den egonezinaz hitz egiten digu lan honek.\n...badakizu, zure burua agerian uzten duzunean agertzen den sentsazio ezeroso hori... Azpiko arropak jantzita kalearen erdian zaudela amesten duzunean, gorputz-sentsazio arrotzak gutxietsiz eta sabeleko kalanbre txikiak bailiran plantak eginez...\nZure helburua egun arrunt bat izatea da, baina arnasketa arina da, begiak finko dira, lepoa uzkurtuta, eta zure burua agertoki ezeroso batean murgilduta topatzen duzu.\nNola moldatzen zara egoera horretan zure gorputz sentsazioez kontziente egiten zoazela? Haiekin adiskidetzen saiatuko al zinateke, sentipen arrotzak bota, fenomenoaren kontra egin, saihestu, izoztu...\nJudit eta Mariaren lan guztien atzean dagoen funtsezko gaia "dantzaren humanizazioa" da, non emozioa mugimenduari estuki lotua agertzen zaigun, eta dantza jendearengana hurbiltzeko bide berriak jorratzen dihardute.\nIkuskizunean zehar publikoaren zentzumenak nabarmentzeko moduak aztertzen dituzte, eta ikusleentzako lengoaia ezagungarri bat arakatzen jarduten dute, performerrak eta publikoa konektatuz; behatzaile eta behatu, bereizketarik gabe.\nMaria Martin, Judit Ruiz\nEuskara, Gaztelera, Ingelesa, Frantsesa\nMarc Cano, Niko Hafkenscheid\nKanpoko begirada: Izaskun Santamaria\nFotografía Marc Cano\nFotografía Dream in Pictures\nLa Dinamika-ren bidez familiaren publikoari zuzendutako bi dantza-ikuskizun burutu ditugu lehen.\n"Tira Hariari" haurren publikoarekiko gure lehen kontaktua izan zen formatu honetan. Barruan eta Euskaditik kanpo 45 emanaldi inguru egin ziren, Bilboko antzokiko eskola-kanpainetan, Barakaldo-n, Extremaduran eta Madrilgo Erkidegoan parte hartzeaz gain.\n"Animaliak" bigarren ikuskizuna izan zen familiaren publikoarentzat eta bat izatea oso esperientzia ona berriro gertatu zen antzeko emanaldi-kopurua eginez eta oraingo honetan Gaztela eta Leonen Antzoki Sareagatik, Euskadiko eta Nafarroakoez gain, bidaiatuz. Eusko Jaurlaritzako Kultura Sailak bi ikuskizunak diru-laguntza eman zituen.\n“Spaceko Zarama” gure azken lana da.\nProiektu hau konpainia bidez izan dadila Krego-Martin Danza berri sortuta gertaerak, ez du talde artistikoa truke aldatzen bere oinarriaren eta bakarrik erlazionatu dago era juridikoko aldaketarekin.\nKrego-Martin Danza estreinatu zen Bad 2011ko Jaialdian (Itineris-en) "Así y Restar" kaleko ikuskizunarekin, baita ere 2012 Leioko Umore Azokan parte hartu zuen eta Lekuz-Leku Bilbon.\nBegoña Krego-k eta Maria Martin-ek (Krego-Martin Danza Konpainiaren barrukoak) lan emankorra Euskadiko Dantzako munduaren panorama barruan, konpainia desberdinei lagunduz eta eremu desberdinetan, paraleloki hainbeste mantentzen dute.\nKREGO-MARTIN DANTZA-K, bere errepertorioa haunditzen doa publiko familiarri zuzendatuko ikuskizunekin baita beste arlo ezberdinekin ere, dantza kalean eta areto ezberdinetan.\n+ (34) 686 135 248


Paseoa - - Alea.eus\nManex Agirre 2012-07-19 09:46\nLeku batzuek denboraren marka daukate itsatsita, agerikoa ez izan arren. Eremu batzuk ia derrigorrez eragiten digute atzera begira jartzea (beti ere, norbere galbahetik pasatzeak eragiten du hori, noski). Gaizka Amondarainek orain gutxi hemen bertan kontatutakoak, adibidez: orain ez da ezer, espaloi bat, belar zerrenda bat baizik; Boulevard-aren itzalpean, biribilgunea bi pausotara. Baina bertan akabatu zuten Lauaxeta.\nGure ama Gasteiza etorri zen Aramaiotik, 14-15 urterekin, mojatara, ikastera. Bakardadearen Kantoian bizi izan zen (euskara itzultzeak espanturik eragiten ez didan leku bakarrenetakoa, alde zaharrean); izenak berak badakar jokoa. Bakardaderako okasio gutxi ematen omen zuen Gasteizek, ordea, ama etorri zen garaian: jendeak elkar ezagutzen zuen kalean, herria omen zen oraindik, ezkutuan ibili behar omen zuten ezkutuan ibili nahi zutenek (orain? Orain dena da bakardadea eta anonimotasuna... “look at all this lonely people”, eta hori dena).\nMojen manupean zegoela, behin, Amak kontatu izan digu Italiako mapa buruz errezitatu beharra izan zuela behin. Ariketa hura gaizki egin, eta 100 aldiz kopiatu behar izan zuen mapa. Italiako maparekin ez, baina ondo oroitzen da ordukoarekin. Horra, zer den memoria, zer den lekua eta denbora lotzea: Bakardadearen Kantoiaren eta Italiako maparen artean badago lotura bat (estua, zergatik ez?), niretzat behintzat.\nAnimoak eta hankek laguntzen badute, Salburuako orubeetaraino iritsi daiteke bat. Ez hezegunera, auzo berri green animatu eredugarri izan nahi lukeen eremura baizik. Gezurra dirudi, gaur egun “Aerodromoaren pasealekua” izena duen ibilbidean, garai batean, horixe, aerodromo bat egon zenik. 1979 urtera arte, hain zuzen ere. Beraz, espazioa eta denbora lotzea bakoitzaren irudimenaren mende gelditzen da, beste behin. Eta irudimenak laguntzen ez badu, sarearen hatzaparretan erortzen uztea ere bai: horrela jakingo du, jakin nahi duenak, Emilio Mola jeneralak aerodromo horretantxe hartuko zukeela lur, zeraman hegazkina Bureba inguruan jausi ez balitz.


Herritarren partaidetza sustatuko du Aldundiak 40 prozesu abiatuta eta plataforma digital berri batekin - Debagoiena - Goiena.eus\nHerritarren partaidetza sustatuko du Aldundiak 40 prozesu abiatuta eta plataforma digital berri batekin\nJon Berezibar 2016-03-31 15:54\nImanol Lasa, Gobernantza eta Gizartearekiko Komunikazioko diputatua.\nHerritarren Partaidetzako Plana aurkeztu du gaur Aldundiak, herritarrak "politika publikoen diseinuan, ezarpenean eta ebaluazioan" inplikatzeko nahiarekin. Askotariko 40 prozesu sustatuko ditu Foru Aldundiak eta besteak beste open data arloko foru-arau berria onartu da, on-line plataforma bat aireratuko da eta Partaidetzarako Gida sortuko da. Udalei ere zeresana eman gura die ekimenak.\nAurkeztu berri duten urteko planak 1.065.000 euroko aurrekontua izango. Diru-ekarpen pisutsua, hain zuzen, Imanol Lasa, Gobernantza eta Gizartearekiko Komunikazioko diputatuak azpimarratu baitu partaidetza dela "gobernantza onaren oinarri nagusietako bat". Herritarren eta orotariko eragileen protagonismoa bilatuko dela azaldu du Lasak, "gertutasunean, irekitasunean eta konfiantzan oinarritutako harremana finkatu" nahirik.\nForu Aldundia, bere aldetik, osotasunean hartuko du planak, departamendu guztiak eta 28 zuzendaritzak barne hartuz, "apustu transbertsal" batean. Hala, diputatuak gaur aurreratu duenez, 40 prozesu diseinatu dira herritarren partaidetzarako: garapenerako lankidetza, emakumezkoak eta kirola, Pasaialdearen biziberritzea, bizikletaren erabilera...\nTeknologiaren erabilera berriei arreta berezia eskainiko die planak eta iragarritako neurrien artean dago open data (datuen eskuragarritasun eta sarbide publiko eta irekia) arloko foru-arau berria. Horrekin batera, partaidetzarako plataforma birtuala aireratuko du Aldundiak. Uda baino lehen izan nahi dute prest eta "oso tresna berritzailea" izango dela azaldu du foru diputatuak, kontuan hartuta komunikazio euskarri berrien erabilera. Horren guztiaren osagarri, Herritarren Partaidetzarako Gida sortuko dute, prozesu, arau eta konpromisoak zehaztu eta bitarteko, metodo eta helburuak argitzeko. Organikoki, Partaidetzarako Gizarte Kontseilua ere sortuko du Aldundiak, Gipuzkoako "ospe handiko" 40 gizarte ordezkarik osatua.\nAzkenik, Udalen Kontseilua ere eratuko da, "berebiziko garrantzia" aitortu baitzaie udalerriei ekimen parte-hartzaileei bide ematerakoan. Ordezkaritza funtzioaz gain, organo horrek aholkularitza teknikoa eta metodologikoa eskainiko du. Halaber, 2017 urtera begira jada, diputatuak aurreratu du aurrekontu parte-hartzaileak garatzeko eredua egokitu egingo dutela.\nHonekin guztiarekin "Gipuzkoa aitzindari" bilakatu nahi du aldundiak, foru arauekin eta 2010 urtetik abian den Herritarren Partaidetzarako Zuzendaritzari "bultzada berri bat emanez". Lasaren arabera, Planak aurreikusitako neurriek gizarte zibilaren rola indartzea dute helburu kudeaketa publikoaren barruan, erronkei, arazoei eta konponbideei "lankidetzan oinarrituta" aurre eginez. "Zenbat eta ikuspegi gehiago aintzat hartu erabakiak hartzerakoan, jendea zenbat eta gehiago inplikatu, orduan eta eraginkorragoak eta zilegitasunezkoak izango dira politika publikoak, eta hobeto erantzungo diete dauden beharrei. Partaidetza erraztea, politika anitzagoa eta aberatsagoa egitea da. Oso positiboa da pertsonentzat eta gizartearentzat. Partaidetzaren alde egitea, Gipuzkoa proiektu kolektibo eta partekatu gisa sendotzea da".


Zozketa eginda, etxebizitza baten adjudikatario gertatu diren pertsonak hurrengo zenbaki hauek dituztenak dira:\nZabaleta Berri: 299tik 304ra eta 1etik 40ra\nZatarain: 149tik 171ra\nZataraingo promozioaren kasuan, desgaitasuna duten pertsonei egokitutako etxebizitza bat dago, eta zuzenean adjudikatu da, kategoria horretan etxebizitza eskatzen zuen pertsona bakarra baitzegoen. Itxaron-listak, bi kasuetan, listako hurrengo zenbakiekin osatuko dira, dagokien hurrenkeran.\nBabes ofizialeko 70 etxebizitza zozkatuak iazko maiatzean lehiaketara atera ziren partzela munizipalei dagozkie. Zataraingo operazioa eremu horretako 1. fasearen parte da, eta dagoeneko martxan dira hura urbanizatzeko obrak. Kasu honetan, 1.085 m²-ko partzela bat adjudikatu zitzaion Construcciones Aburuza enpresari. Partzela munizipal horretan eraikiko dira zozkatu diren babes ofizialeko 24 etxebizitzak, trastelekuarekin eta garajearekin. Eraikitako azalera osoa 2.266 m²-koa izango da.\nZabaleta Berriko kasuan, babes ofizialeko 46 etxebizitza eraikiko dira 1.218 eta 1.344 m²-ko bi partzelatan. Bi bloke eraikiko dira, bakoitzean 30 etxebizitza garajearekin eta trastelekuarekin eta 14 eranskin eginez, partzela bakoitzean eraikitako azalera 2.890 m²-koa izango delarik. Promozioko gainerako 14 etxebizitzak eraikitzaileak Udalari partzelagatik pagatu beharrekoaren parte dira. 14 etxebizitza horiek alokairu sozialeko erregimenean aterako dira Udalari entregatu zaizkionean.\nAlkateak adierazi zuen moduan, joan den irailaren 4an Etxebidek zozketarako izena emateko epea ireki zuen, bere datu-baseetan Lasarte-Oriako udalerriko babes ofizialeko etxebizitza baten eskatzaile gisa zeuden pertsonentzat. Epe hori 2017ko urriaren 2an amaitu zen, eta 300 lasarteoriatar baino gehiago apuntatu ziren. Haien artean egin da zozketa.


Iritzia: Jaiak: gizartearen maketa - Nafarroako Hitza Iritzia: Jaiak: gizartearen maketa – Nafarroako Hitza\nIritzia: Jaiak: gizartearen maketa\n2019, ekainak 28 Albisteak, Iritzia, nafarroa 305\nNormaltasuna bueltatuko diogu hiriari. Sanferminetara begira, gauza batzuk ezin izanen ditugu ukitu, Errekoletak plazako txosnak, adibidez, baina heldu den urtean, halakorik ez da egonen, ziur”.\nBota du bere mehatxua Enrique Maiak. Aurten ezin deus egin, baina 2020. urterako ez du txosnarik nahi hirian, sanferminetan. Hiria eta kultura merkantilizatuko dituen jai eredu kapitalista desio baitu erregimenak, autogestioaz ez dakien hori, zuri-beltzezkoa. Izan ere, badakite festa parrandako eszenaratzea baino askoz gehiago dela.\nMiren Guillo antropologoak xehatu du, besteak beste, jaiaren kontzeptua; hitz lauz: gizartearen geruzen isla da: “Festa ez da sozietatetik aparte dagoen zerbait, sozietaterik gabe ez baitago festarik. Pozez gain, gatazkak eta mina ere azaleratu, nahastu edota irudikatu egiten dira festetan. Kultur (sistemen) adierazpen ahaltsuak direnez gero, jendarte, herri, talde edota komunitate jakinen ezaugarri guztiak islatzen dira haietan”.\nEta, nola ez, Manuel Delgado ikerlariak ere gizartearen ispilutzat hartu ditu, eta ispilu diren heinean, hegemoniaren birproduzitzaile edota iraultzaile izan daitezke. Jendartearen egituraketaren maketa bezain arrakala omen. Maussek ere, egitate sozialaz mintzo zenean, zioen mundu ikuskera jakin bat islatzen zutela festek, eta talkan egon daitezkeen gizarte proiektuak barnebil ditzaketela. Errealitatearen bertsioen matrix bat dira, azken finean.\nDurkheimenentzat denboraz aparteko denbora ziren, esperientzia erlijiosoa (eta ez zen prozesioaz ari): “Norbanakoak batzea da festaren efektua, eferbeszentzia egoera bat sortzea, baita delirioa ere zenbaitetan, eta honek ez du ahaidetasun gutxi estatu erlijiosoarekin”.\nGiza talde ezberdinak azaltzen omen dira festetan (hori Josefina Romari entzun genion), giza talde askotarikoak eta beren arteko kolaborazioa eta gatazka, comunnitas delakoaren edukiontzia baitira.\nNolabait azaltzeko, pertsona masa unitate ezberdinek lehiatu eta kolaboratu egiten dute parrandan, gizartearen inguruko haien irudikapen eta irakurketa propioak egin nahian, kultur edukien bitartez. Hau da, nork bere mundua sortu egiten du jaietan.\nHerri sanferminetako bazkariak, Herriko Tabernako kontzertuak eta Katakrakeko DJak sanferminak dira, Sarasate pasealekuko jotak bezainbeste, alpargataren dantza adina, zoritxarrez, piropoak, baboseoak, animalien aurkako tortura eta kontsumoa bezain.\nHorregatik, gatazka da geratzen zaigun aukera, kosmobisio baten birdefinitzea, denboraren, espazioaren, ekintzaren eta kulturaren iruditegi berrietara lehiatzea, hegemoniari lubakitik erantzuteko.\nFestak eta kapitalaren kontrako erresistentzia guk erabakiko dugun hori izanen dira; argi izan behar dugu hori. Goazen herri sanferminen bidean, bestelako jendarte bat irudikatzera. Funtsean, Aldapa kaleko margoketa batek dioen bezala: Ezin bada irauli, ez da nire dantza.


Handizkako 8pcs Universal fit STARRY Low Back 2 Aurrealdeko Eserlekuaren Estalkia SUVs Sedans Kamioiak fabrikatzaile eta hornitzaileentzat |Leader Osagarriak\n8 pieza unibertsala STARRY Bizkarralde baxua 2 aurreko eserlekuen estalkia, SUV-ak Sedan Kamioietarako\nLeader Accessoires-en Starry eserleku-estalkiek estilo dotorea gehitzen dute su artifizialen belusezko ehuna erabiliz.Izarren distira efektu bisuala dakar.Eserleku-zorroek ere ondo babesten dute zure barrualdea, erraz sortzen dute estilo berri bat zure ibilgailuan edo, besterik gabe, estaltzen dituzte kaltetutako eserleku zaharrak itxura eguneratzeko.Eserleku-zorro hau gidariaren eta bidaiarien eguneroko erabileraren zorroztasunari aurre egiteko diseinatuta dago, gidatzen duzun bitartean erosotasuna eskaintzen duen bitartean.Atzeko eserleku baxuko bi zorro eta bi sorbalda estalki ditu, guztira 8 pieza.3 piezaren eraikuntza-diseinuak zure autoko eserlekuan hobeto egokitzen da.\nElementu ZENB.: 1370049\nKotxeko eserlekuaren estalkia\n● Leader Osagarriak Autoko eserlekuaren aurreko izardun estalkia, alboan, belusezko larru luzez estalita dagoen airbag isilpeko irekidurarekin.Tamaina unibertsala da, eta ezin hobea da ibilgailu modelo gehienetara egokitzeko, besteak beste, berlina, SUV eta kamioi eta abar.\n● Zure eserlekuaren babesa eskaintzen du sor daitezkeen isuri eta orbanetatik.\n● Su artifizialen ehun distiratsudun pelutxe leun eta iraunkorrek makina garbitzeko aukera ematen du.\n● Instalazio Erraza, ez dago buru-euskarria kendu beharrik, eserlekuan eserlekuen estalkiak jarri besterik ez dago, sartu aingura-flapak estalkia bere lekuan mantentzeko, erraz mugitu ez dadin, bermatu belkroa eta uhalekin.Hori da guztia, amaitu instalazioa minutu gutxiren buruan.\nAurrekoa: 4 pertsonentzako golf-gurdiaren itxitura gogorra\nHurrengoa: Autorako teilatu luze sendoa, SUV Sedan pick-uprako luzapenarekin


ringen ahoskatzea: nola ahoskatu ring Ingelesa, Alemana, Turkiera, Norvegiera, Hungariera, Yiddish, Faroeera, Eslovakiera, Luxenburgera, Zhuangera, Behe-aleman, Nederlandera, Suediera, Frantsesa, Errumaniera, Afrikaans, Poloniera, Estoniera, Danieran\nNola ahoskatu ring\nringen ahoskatzea hemen Ingelesa [en]\nringn ahoskera Ahoskatu duenak: TopQuark (Erresuma Batua, Gizonezkoa)\nringn ahoskera Ahoskatu duenak: MichaelDS (Erresuma Batua, Gizonezkoa)\nringn ahoskera Ahoskatu duenak: falconfling (Estatu Batuak, Gizonezkoa)\nringn ahoskera Ahoskatu duenak: griffeblanche (Estatu Batuak, Emakumezkoa)\nringn ahoskera Ahoskatu duenak: Cobra1 (Estatu Batuak, Gizonezkoa)\nHobetu dezakezu? Zure ahoskatzea desberdina da? Ahoskatu ring Ingelesan\nPartekatu ring-ren ahoskera Ingelesan:\nring adibidea esaldi batean\nThe spy ring operated under threat of being exposed at any time.n ahoskera Ahoskatu duenak: kstone11 (Estatu Batuak, Gizonezkoa)\nAn atoll is a ring of coral that originally grew around the shoreline of an islandn ahoskera Ahoskatu duenak: knsch (Estatu Batuak, Emakumezkoa)\nAn atoll is a ring of coral that originally grew around the shoreline of an islandn ahoskera Ahoskatu duenak: shanefranknicholls (Australia, Gizonezkoa)\nsurroundn ahoskera surround [en]\ncirclen ahoskera circle [en]\ngirdlen ahoskera girdle [en]\nsummonn ahoskera summon [en]\ncalln ahoskera call [en]\nsignaln ahoskera signal [en]\nannouncen ahoskera announce [en]\nringen ahoskatzea hemen Alemana [de]\nringn ahoskera Ahoskatu duenak: Vortarulo (Alemania, Gizonezkoa)\nringn ahoskera Ahoskatu duenak: Thonatas (Alemania, Gizonezkoa)\nringn ahoskera Ahoskatu duenak: ReinerSelbstschuss (Alemania, Emakumezkoa)\nHobetu dezakezu? Zure ahoskatzea desberdina da? Ahoskatu ring Alemanan\nPartekatu ring-ren ahoskera Alemanan:\nDer Ring des Polykratesn ahoskera Ahoskatu duenak: wolfganghofmeier (Alemania, Gizonezkoa)\nKreisn ahoskera Kreis [de]\nGürteln ahoskera Gürtel [de]\nfingerringn ahoskera fingerring [de]\nklubn ahoskera klub [de]\nVereinigungn ahoskera Vereinigung [de]\nligan ahoskera liga [de]\nmafian ahoskera mafia [de]\nringen ahoskatzea hemen Turkiera [tr]\nringn ahoskera Ahoskatu duenak: tavuk (Turkia, Emakumezkoa)\nHobetu dezakezu? Zure ahoskatzea desberdina da? Ahoskatu ring Turkieran\nPartekatu ring-ren ahoskera Turkieran:\nringen ahoskatzea hemen Norvegiera [no]\nringn ahoskera Ahoskatu duenak: FredrikMH (Norvegia, Gizonezkoa)\nHobetu dezakezu? Zure ahoskatzea desberdina da? Ahoskatu ring Norvegieran\nPartekatu ring-ren ahoskera Norvegieran:\nringen ahoskatzea hemen Hungariera [hu]\nringn ahoskera Ahoskatu duenak: banindr (Hungaria, Gizonezkoa)\nHobetu dezakezu? Zure ahoskatzea desberdina da? Ahoskatu ring Hungarieran\nPartekatu ring-ren ahoskera Hungarieran:\nringen ahoskatzea hemen Yiddish [yi]\nringn ahoskera Ahoskatu duenak: yosl (Alemania, Gizonezkoa)\nHobetu dezakezu? Zure ahoskatzea desberdina da? Ahoskatu ring Yiddishn\nPartekatu ring-ren ahoskera Yiddishn:\nringen ahoskatzea hemen Faroeera [fo]\nringn ahoskera Ahoskatu duenak: AndreasEmanuel (Faroeak, Gizonezkoa)\nHobetu dezakezu? Zure ahoskatzea desberdina da? Ahoskatu ring Faroeeran\nPartekatu ring-ren ahoskera Faroeeran:\nringen ahoskatzea hemen Eslovakiera [sk]\nringn ahoskera Ahoskatu duenak: anicka_dusicka (Eslovakia, Emakumezkoa)\nHobetu dezakezu? Zure ahoskatzea desberdina da? Ahoskatu ring Eslovakieran\nPartekatu ring-ren ahoskera Eslovakieran:\nringen ahoskatzea hemen Luxenburgera [lb]\nringn ahoskera Ahoskatu duenak: piral58 (Luxenburgo, Gizonezkoa)\nHobetu dezakezu? Zure ahoskatzea desberdina da? Ahoskatu ring Luxenburgeran\nPartekatu ring-ren ahoskera Luxenburgeran:\nringen ahoskatzea hemen Zhuangera [za]\nringn ahoskera Ahoskatu duenak: blambin (Txina, Gizonezkoa)\nHobetu dezakezu? Zure ahoskatzea desberdina da? Ahoskatu ring Zhuangeran\nPartekatu ring-ren ahoskera Zhuangeran:\nringen ahoskatzea hemen Behe-aleman [nds]\nringn ahoskera Ahoskatu duenak: Bartleby (Alemania, Gizonezkoa)\nHobetu dezakezu? Zure ahoskatzea desberdina da? Ahoskatu ring Behe-alemann\nPartekatu ring-ren ahoskera Behe-alemann:\nringen ahoskatzea hemen Nederlandera [nl]\nringn ahoskera Ahoskatu duenak: ViviV (Herbehereak, Emakumezkoa)\nHobetu dezakezu? Zure ahoskatzea desberdina da? Ahoskatu ring Nederlanderan\nPartekatu ring-ren ahoskera Nederlanderan:\nringen ahoskatzea hemen Suediera [sv]\nringn ahoskera Ahoskatu duenak: ret001 (Suedia, Gizonezkoa)\nHobetu dezakezu? Zure ahoskatzea desberdina da? Ahoskatu ring Suedieran\nPartekatu ring-ren ahoskera Suedieran:\nSnälla, ring efter en läkare!n ahoskera Ahoskatu duenak: Verywise (Suedia, Gizonezkoa)\nRing mign ahoskera Ahoskatu duenak: miaaim (Suedia, Emakumezkoa)\nringen ahoskatzea hemen Frantsesa [fr]\nringn ahoskera Ahoskatu duenak: jief (Frantzia, Gizonezkoa)\nHobetu dezakezu? Zure ahoskatzea desberdina da? Ahoskatu ring Frantsesan\nPartekatu ring-ren ahoskera Frantsesan:\nIl faut un ring pour disputer les combats de boxen ahoskera Ahoskatu duenak: 3l3fat (Frantzia, Emakumezkoa)\narènen ahoskera arène [fr]\nestraden ahoskera estrade [fr]\nringen ahoskatzea hemen Errumaniera [ro]\nringn ahoskera Ahoskatu duenak: dotch (Errumania, Emakumezkoa)\nHobetu dezakezu? Zure ahoskatzea desberdina da? Ahoskatu ring Errumanieran\nPartekatu ring-ren ahoskera Errumanieran:\nringen ahoskatzea hemen Afrikaans [af]\nringn ahoskera Ahoskatu duenak: Moosh (Zeelanda Berria, Emakumezkoa)\nHobetu dezakezu? Zure ahoskatzea desberdina da? Ahoskatu ring Afrikaansn\nPartekatu ring-ren ahoskera Afrikaansn:\nringen ahoskatzea hemen Poloniera [pl]\nringn ahoskera Ahoskatu duenak: MartaPolish (Erresuma Batua, Emakumezkoa)\nHobetu dezakezu? Zure ahoskatzea desberdina da? Ahoskatu ring Polonieran\nPartekatu ring-ren ahoskera Polonieran:\nringen ahoskatzea hemen Estoniera [et]\nringn ahoskera Ahoskatu duenak: allaraz (Finlandia, Gizonezkoa)\nHobetu dezakezu? Zure ahoskatzea desberdina da? Ahoskatu ring Estonieran\nPartekatu ring-ren ahoskera Estonieran:\nringen ahoskatzea hemen Daniera [da]\nringn ahoskera Ahoskatu duenak: Schalburg (Gizonezkoa)\nHobetu dezakezu? Zure ahoskatzea desberdina da? Ahoskatu ring Danieran\nPartekatu ring-ren ahoskera Danieran:\nRing efter en læge!n ahoskera Ahoskatu duenak: annelenejens (Danimarka, Emakumezkoa)\nring oraindik ez dago ahoskatua:\nGrabatu ring ring [br] Ba al dakizu ring ahoskatzen?\nGrabatu ring ring [cy] Ba al dakizu ring ahoskatzen?\nGrabatu ring ring [eu] Ba al dakizu ring ahoskatzen?\nEskatu ahoskera berri bat Ahoskatzea hemen: Afrikaans Alemana Behe-aleman Bretainiera Daniera Errumaniera Eslovakiera Estoniera Euskara Faroeera Frantsesa Galesera Hungariera Ingelesa Luxenburgera Nederlandera Norvegiera Poloniera Suediera Turkiera Yiddish Zhuangera


kritiken hemeroteka » Txantxa gutxi\n« Memoria eta gatazka | Hik ez dakik zer den beldurra »\nTxantxa gutxi Hasier Rekondo / Deia, 2020-01-04\nIroniaren, umorearen eta zentzugabekeriaren berri fin eta sarri eman duen Karlos Linazasoro (Tolosa, 1962) gaizkiaren gaineko hausnarketa literarioan murgildu da oraingo honetan. Existentziaren krudelkeriak, gizakiak edota patuak edo batek daki zerk sortu gaizkiak eragindako erailketak, bortxaketak, intzestuak, pedofilia kasuak, mendekuak etab. dakarzkigu tolosarrak ipuin-poema bilduma gordin honetan. Bitxia bada ere, Hik ez dakik zer den beldurra narrazio laburren argitalpenean zenbait poetaren poemak euskaratu ditu, eta ez nolanahikoak: Ezra Pound, Wallace Stevens, Ted Hughes, Czeslaw Mislosz… nire kuttunenak bakarrik aipatzearren.\nGaiaren aldetik orain arte nagusiki jorratu bideetatik aldendu den gisara, formari dagokionez ere uztarketa ezohikoa landu du, ez ohizko puntuazioa eta sintaxi molde berritzaileak taxuz erabiliz. Prosa poetikoaren gorentasunak liburuaren generoen arteko egitura zalantzagarria estaliko du nolabait. Izan ere, ene aburuz, ipuinek eurek bazuten nahikoa indarrik eta kalitaterik, aitzitik, beren egile zehatzak aipatu gabe poemak tartekatzeak presentzia kentzen die narrazioei. Norbaitek argudia lezake elementu autonomo gisa irakur daitezkeela baina nago edozein uztarketak ez duela berdin funtzionatzen. Edonola ere, aipatu egilearen prosa gailentzen denean (“… denborak dena aldatzen du, kaligrafia gordetzen dizu goroldio artean, argi-zirriborroak, haragia, azken kukua”) narrazio laburrek goia jotzen dute. Esaterako, ezin hobeto ehundutako Suteak garaitu zuenekoa baserri mundu itogarrian girotu ipuin gogoangarrian. Narrazio horren gai-ildoari jarraiki idatziak dira beste zenbait ipuin ere: baserri isolatuak, familien arteko borrokak, bizitza itogarriak… Linazasororen hipotesia honako hau da: liburuan aipatu Akinoko Tomasen iritziaren ifrentzura, gaizkia nonbait izatekotan gure barnean dago, zapaldua izan denak arrazoi gehiagoz hedatu lezake gaizkia bera.\nMantra baten gisara errepikatzen da liburu guztian zehar Hik ez dakik zer den beldurra letania. Berriki tragedia jasangaitz bat sufritu duen iruzkingile honi gogorrak baino gogorragoak egin zaizkio zenbait istorio, hortaz, liburuak bere funtzioa bete du.\nAgian liburuak daukan punturik ahulena zenbait istorioren garapena erraz aurreikusi daitekeela izan daiteke, gaizkiaren gaineko hausnarketa horrek estereotipoetara jotzeko arriskua ondorioztatzen baitu, tremendismo hutsal batean erortzeko joera. Horregatik gustatu zaizkit bereziki narrazio errealistenak eta sinesgarrienak Bakarrik utzi nauzu eta Hemendik ez da zozorik ipuinetan zirujau baten trebeziaz kontatzen baititu gure gatazkaren alderdirik krudelenak eta jasangaitzenak. Bakardadean bizi den biktimaren emazteari barkamena eskatzeak ez du inondik inora ulergarriago egingo etakide baten patu ulergaitza, beren nagusiek bakarrik utzita kartzelan dagoen torturatzaile psikopata eta natura-zale baten berri ematen zaigu, amore eman gabe. Apika ez da Linazasoren libururik borobilena, zenbait narrazioen arteko errepikapenerako joera tarteko, baina argiro erakusten du harentzat gai eta formaren mugak hitzenak bezain hutsalak direla.


Oneka (DVD + CD) - Karrikiri Euskal Denda\nOneka (DVD + CD)\nEgilearen lan gehiago: ENE KANTAK\n> DVD>Oneka (DVD + CD)\n20 HAUR KANTA BERRI, FRESKO ETA DANTZAGARRI: Ene Kantak proiektuko kideek haurrentzako euskarazko abesti berriak eta freskoak sortzen dituzte. Eta zenbaitetan, herri kantuak moldatu eta gaurkotu egiten dituzte. Haurrek erraz imitatzeko moduko koreografiak ere asmatzen dituzte kanta horiei guztiei loturik, askotan haurren beraien laguntzarekin. Halaber, euskararen alde diharduten taldeak diruz laguntzen dituzte. Lehen CD-DVD-a Sortzen-en alde egin zuten, hainbat gairi buruzko kantuekin.\nBigarrena, neguaren inguruko abestiekin, Nafarroako Bertsozale Elkartearen alde. Eta orain, hirugarrena prestatzen ari gara, itsasoaren gaineko letrekin, Euskalerria Irratia laguntzeko: 20 kanta berri, sardinak bezain freskoak! Kantak euskal kultur, kirol zein gizarte munduko pertsona ezagunek abestu ohi dituzte.\nEta haiek beraiek parte hartzen dute bideoklipetan. Bideoetako zein CD-DVDen azaletako irudi bizi eta ikusgarriak Kukuxumusu-ko lagunek egiten dituzte. Ekimenak oso harrera ona izan du haurren artean, abestiak oso egokiak baitira haiek abesteko zein dantzatzeko. 23 ABESLARI HANDI Lagun asko dituzte Euskalerria Irratiak eta Ene kantak ekimenak.\nHorren erakusle, kanten soinu zein bideo grabazioetan parte hartu duten goi mailako musikari, bertsolari eta kirolarien zerrenda: Fermin Muguruza, Ruper Ordorika, Mikel Urdangarin, Imanol Ubeda, Zuriñe eta Fran (Hesian taldeko musikariak), El Drogas, Kutxi Romero, Manolo Garcia, Igor Ijurra, Alaia Martin, Oinatz Bengoetxea, Abel Barriola, Jon Apezetxea, Nagore Arizaga, Ana Isabel Martinez, Silvia Ederra, Oier Sanjurjo, Asier Riesgo, Markel Bergara, Imanol Agirretxe, Gorka Iraizoz, Mikel San Jose .\nEgilea: ASKOREN ARTEAN.


informazioaren azterketa kritikoa\nGure sinesmenek neurri handi batean baldintzatzen dute errealitatea ikusteko dugun modua. Sinesmen horiek gure eguneroko bizimoduan ikasten ditugu, eta geure inguruneko pertsonekin ditugun harremanen eta komunikabideetatik jasotzen ditugun mezuen ondorioz sortzen dira gehienak.\nSekuentzia didaktiko honen bitartez, ikasleek drogen kontsumoari buruzko iritzi sozialak zalantzan jartzen ikasiko dute.\nSekuentziak 4 atal ditu, eta, bertan, 3 lan-multzo proposatzen dira. Lan horiek egiteko, Interneteko zenbait erreferentzia eskaintzen dira. Hausnarketa indibiduala eta taldeko kolaborazio-lana beharrezkoak izango dira.


523 by ttipi-ttapa - issuu\nBERA, LEITZA, SUNBILLA eta BEINTZA-LABAIEN\nttipi-ttapa | 523 zbk.\nAne BERGARA | Espanyol taldeko futbolari beratarra\n“Bartzelonan gustura nago, baina 7 urte daramatzat etxetik kanpo eta bueltatzea gustatuko litzaidake” Bartzelonako Espanyol futbol taldean bosgarren denboraldia bete du Ane Bergara beratarrak. “Hagitz gustura nago, urte zailak egon dira baina azken denboraldiarekin hagitz konten nago. Aspaldian ez dut selekzioaren deialdirik jaso, baina taldearekin lan ona egiten segitzen badut deialdia jasotzeko aukera gehiago izango ditut” dio Anek. Izan ere, aurten hagitz denboraldi ona osatu du taldeak. Liga ez zuen eskuratzerik izan, finalean Rayoren kontra galduta. “Aurten ligaren formatua ezberdina izan da. Denboraldi osoan lehen postuan egon da taldea baina azkenean txapelduna joan-etorriko eliminatoria batean erabakitzen zen lehen bi sailkatuen artean. Liga bukatzeko 4 partidu falta zirenean finalerako txartela lortu genuen eta bi partida gelditzen zirenean Rayo Vallecanok eskuratu zuen txartela. Lehen postuan gelditu ginenez lehen partidua madriden jokatu genuen (1-0 galdu genuen) eta itzuleko partidua gure etxean izan zen (1-1). Irabazteko aukerak izan genituen baino Rayo talde indartsua da eta beraien etxera joan zen txapelketa eta hurrengo urtean Txapeldunen Liga jokatzeko aukera” adierazi digu Berakoak. Baina Erreginaren Kopa eskuratu zuen, Vallecasko taldeari errebantxa hartuz: “Liga galdu eta hurrengo astean kopa hasten zen –dio Ane Bergara, Erreginaren Kopa irabazi zutenean\nberatarrak– eta Zaragozari irabazi behar genion Basauriko “Final four”-era iritsi nahi bagenuen. Joaneko (4-2) eta itzulerako (3-1) partiduak irabazi genituen. Final erdietan Barcelonaren aurka garaipen (1-0) gogorra lortu genuen. Finalean Ligan bezala Rayoren aurka jokatu behar genuen eta bertan bai garaipena lortu ahal izan genuen, 3-1eko emaitzarekin. Nik sartu nuen markagailua irekitzen zuen gola baina talde guztiak lan hagitz ongi egin zuen”. Taldearentzat ez ezik, beretzat ere denboraldi bikaina izan da, nahiz eta lesioren bat ere izan duen tartean. “Pertsonalki denboraldi ona izan da. Denboraldia maila onean hasi nuen baina Abendu aldera, entrenamendu batean belaunean min egin nuen eta 2 hilabete inguru egon nintzen jokatu ezinik. Rekuperatu nintzenean, maila fisikoa rekuperatzea kosta zitzaidan baina hagitz ongi bukatu dut denboraldia, hasierako mailan” aipatu digu Ane Bergarak. Denboraldi honetako balantzea egin ondotik, hurrengora begira dago Berako futbolaria, baina oraindik ez du argi zer eginen duen.“Egia erran ez dakit zer eginen duten hurrengo urtean. Aurreko uda mugitua izan zen ez nekielako zer egin eta Espanyolen segitzea erabaki nuen. Oraingo egoera aurreko urtekoaren antzekoa da, ez dakit zer eginen dudan. Hemen Bartzelonan gustura nago baina 7 urte daramatzat etxetik kanpo eta etxe aldera bueltatzea gustatuko litzaidake baina ez dakit zer gertatuko den…” aipatu digu. Emakumeen futbolak zerikusi gutti dauka berriki Hego Afrikan ikusi dugun Munduko txapelketa dizdiratsuarekin. Honetan, badirudi krisirik ez dagoela, baina emaku mezkoenean, ezberdin dira gauzak: “Patrozinadoreak lortzeko krisia nabaritzen da. Espanyolen zorte ona dugu, nesken taldeak laguntza aunitz jasotzen baitugu mutilen taldearen eskutik.”. He rriko San Esteban bestetan parte hartzeko ere ez du aukera handirik izaten, “ahal badut bertan egotea gustatzen zait baina normalean ezin dut. Aurredenboraldia abuztu hasiera hasten dugu eta normalean ez naiz Beran egoten”. Bartzelona eta Bera, Bera eta Bartzelona… bietan gustura egoten da. Bartzelonara nere familia eta lagunak ekarriko nituen eta Bartzelonatik Berara hemengo lagunak eta hemengo klima eguzkitsua” erran digu.\nJosu IRATZOKI | Berako alkatea\n“Bertze arloetan bezala, %35 jautsi dugu besten aurrekontua, baina herritarren partehartze aldetik aberatsagoak dira” Berako San Esteban besten aurrekontuak murrizketa handia izanen du aurten, “bertze hainbat arlotan egin behar izan dugun bezala, %35era jautsi behar izan dugu bestetara bideratutako dirusaila ere. Joan den urtean 75.000 euro inguruko aurrekontua izan genuen eta aurten 42.000 eurora jautsi da” jakinarazi digu Josu Iratzoki alkateak. “Ahal zen tokian murrizketa ttiki batzuk egin dira: migattuak egun baten kendu dira, musikarien prezioak ere estutu ditugu, su-artifizialik ez da izanen aurten, gastu kozkorra zutelako, Herriko Etxeko bazkari ofiziala ere kendu da, pilota partidatan ere pixko bat jautsi da… Pilotari onak izanen dira aurten ere, baina joan den urtearekin konparatuta merkeago etorriko dira…“. Baina murrizketa horiek ez du eraginik izanen besta egun kopuruan. Alkateak aipatu digunez, “lehenbiziko bileretan lau eguneko bestak egiteko aukera aztertu genuen, astelehenetik ortzegunera, astebururik hartu gabe eta horrek jendea mugiarazi zuen, hurrengo bileran Herriko Etxeko pleno aretoa jendez gainezka zegoen, proposamen berriak izan ziren eta zenbait taldek eta elkartek bere gain hartu dituzte ekitaldi batzuk”. Iratzokiren ustez. “aurrekontuan galdu duguna herritarren partehartzean irabazi dugu, ostatu ek, gazteek eta bertze taldeek diru guttirekin egiten ahal diren gauzak proposatu dituzte, alde horretatik ongi etorri da. Erraten da dirua falta denean imaginazioa gehiago lantzen dela eta aurten beratarrek hori erakutsi dute”. Joan den urtean Donato Larretxeak bota behar zuen txupinazoa, baina aitaginarreba bezperan hil zenez, Rora Mary Errandoneak izan zuen ardura hori. Alkateak aipatu digunez, joan den urtekoa berreskuratu eta Arantzan sortu arren aspaldian Beran bizi den aizkolari handiak piztuko du bestak abiaraziko dituen lehen suziria. Azkenean, krisiak krisi, kasik hamar eguneko bestak plantatu dituzte Beran. Tartean, aldaketa batzuk ere badira egitarauan. Honela, ortzegunean Altzateko pilotalekuan eginen den Kantu Bazkariaren aitzakian, Euskal Besta eguna izanen da edo igandean, Larun Haizpe elkarteak, Auzoa Extremek, bertso eskolak, musika eskolak edo Gazte Asanbladak, bertze taldeen artean, egun guziko egitaraua osatu dute. Azken xehetasunak lotzen ari dira orain\nBeran San Esteban bestak ahal bezain ongi atera daitezen. Joan den urtean bezala, abuztuaren 6an egiten den herri bazkarian lanean aritzeko laguntzai leak eskatu dituzte Kultur Batzordetik. Izen-ematea uztailaren 25a arte egiten ahal da, 948 631222 telefonora deituz, 10:00etatik 14:00etara eta 16:00etatik 19:00etara. Izen-abizena eta telefonoa jakinaraztea ezinbertzekoa da eta telefonoa ez badute hartzen, mezua erantzugailuan uzten ahal da. Kultur Batzordearen idatziak dioenez, “bestetan urtero egiten den Herri Bazkaria egin ahal izateko denon laguntza behar izaten da lan haundia dagoelako... Aurten ere Herri Bazkaria nahi baduzu... Parte hartu!”.\nJosu Iratzoki, Berako alkatea\nabuztuaren 7ra uztailak 25 IGANDEA XIX. LA MIGUEL INDURAIN Nazioarteko Martxa Zikloturista Antolatzailea: Club Ciclista Beratarra Argibide gehiago: www.laindurain.com\nuztailak 26 ASTELEHENA 20:00 Bidasoaldeko XIV. Nazioarteko Gazteen Folklore Jaialdia. Lekua: Altzateko plaza (eguraldi txarra bada, Altzateko pilotalekuan). Parte-hartzaileak: Ethnos (Skopje; Mazedonia); Timisul (Timisoara, Errumania) eta Eraiki Dantza Taldea (Behobia; Irun). Argibide gehiago: www.festivalfolklorebidasoa.com. Antolatzailea: Eraiki Dantza Taldea. Laguntzailea: Berako Udala.\nuztailak 30 ORTZIRALA 19:00 Imanol Zubieta “Fash” Futbito Txapelketa. 3. eta 4. postuak eta finaleko partidak. Toki Ona Kiroldegian. Gero afaria eta sari banaketa afarian bertan. Antolatzailea: Berako Gazteak. 20:30 III. Lorez apaindutako Leiho eta Balkoi lehiaketako sari banaketa. Lekua: Herriko Etxeko plaza. Antolatzailea: Larun-Haizpe Berako merkatari, ostalari eta zerbitzu enpresen elkartea. Laguntzaileak: Berako Udala eta Nafarroako Gobernua.\nuztailak 31 LARUNBATA 16:30 Plater tiroa Foso modalitatean. Parte-hartze librea. Antolatzailea: Berako Ehiza eta Arrantza Elkartea.\nabuztuak 1 IGANDEA 19:00 Nafarroako “herriz herri” konbinada txapelketa Altzateko plazan. Parte hartzaileak: Berako Herri Kirol Taldea, Berriozar, Ultzama eta Basaburua. Antolatzaileak: Nafarroako Herri Kirol Federazioa, Berako Udala eta Berako Herri Kirol Taldea.\nabuztuak 2 ASTELEHENA (bezpera) 11:30 Berako erraldoi berrien aurkezpena Herriko Etxeko plazan. 12:00 2010eko San Esteban besten hasiera adierazteko Herriko etxetik ALTXAFERUA botako da eta ezkil-jotzea izanen da. Aldi berean, ttikiendako goxokiak eskainiko dira. Ondotik Erraldoiak eta buruhandiak karrikaz karrika ibiliko dira, Izadi Txarangak eta Ezpelur gaiteroek lagunduta. 17:00 Izadi Txarangak San Jose zahar etxean joko du. 18:00 Kukaña Illekuetan, Izadi Txarangak alaiturik. 19:00 Berako txistularien kalejira. Illekuetatik San Esteban Elizaraino. 19:00 Txosna idekiera Altzateko plazan. Gaztexteban Igoera. Aurresku herrikoia. Jokoak. Txistorra jatea. 20:00 Gure Txokoa Dantza Taldearen jaialdia Eztegara pilotalekuan. 00:00 Dantzaldia Triki Ta Ke taldearen eskutik Altzateko plazan. Deskantsuan pixontzi jokoak txosnetan. Egunean zehar, Izadi Txaranga ariko da karrikaz karrika.\nabuztuak 3 ASTEARTEA (San Esteban eguna) 09:30 Herriko txistulariek argisoinua joko dute; Ezpelur gaiteroek herrian barna joko dute. 10:30 Udalbatza, txistulariak, makil dantzariak eta Berako bandera aitzinean dutela, Herriko Etxetik San Esteban elizara abiatuko dira, Esteban Donearen ohoretan eta Berako abesbatzak lagundurik emanen den Meza Nagusia aditzera. Meza ondotik, Gure Txokoa Dantza Taldeko kideek Berako Makil dantzak eta Bordon dantza dantzatuko dute txistularien laguntzaz Gero Sebastian Lizaso eta Andoni Egaña bertsolariek kantatuko dute. 13:00 Ezpelur gaiteroek joko dute. 17:00 Ezpelur gaiteroek San Jose zahar etxean joko dute. 18:00 Gure Txokoa Dantza Taldeak Berako Aurreskua dantzatuko du Herriko Etxeko plazan txistularien laguntzaz. Gero Berako Musika Bandaren kontzertua herriko etxeko plazan. 19:30 Laiotz taldearekin dantzaldia Altzateko plazan. 21:00 Dantza herrikoiak Altzateko karrikan (fandangoa, arin-arina, Larrain dantza,…) gaiteroen laguntzarekin. 00:00 Dantzaldia Laiotz taldearekin Altzateko plazan. Deskantsuan makil dantza herrikoiak txosnetan. Egunean zehar, Izadi Txaranga ariko da karrikaz karrika.\nabuztuak 4 ASTEAZKENA 09:00 Irats taldeko trikitilariak Dornakun ibiliko dira, eta Ezpelur gaiteroak Zalain auzoan. 11:30 Berako igerilekuan haur eta gazteentzat XXIII. Igeriketa Txapelketa. Antolatzailea: Gure Txokoa Elkartea. 13:00 Kuka単a, Izadi Txarangak alaiturik. 14:00 Gaztetxe Bazkaria Kaxerna Gaztetxean (Sarrerak Kataku eta Errekalden salgai) Sarrera: 10 euro.\n18:00 Irats Trikitilariek San Jose zahar etxean joko dute. 18:00 Pilotari profesionalen arteko partidak Eztegara pilotalekuan. Aspeko punta-puntako pilotariak. Sarrera: 25 euro. Salgai Puri-enean. 18:00 Haurrentzako ikuskizuna: Ilargian (Zirika Zirkus) Altzateko plazan. Argibide gehiago: www.zirikazirkus.com 19:30 Migattuak Herriko etxeko plazan Izadi Txarangarekin. 21:00 Dantza herrikoiak Ezpelur Gaiteroekin Altzateko karrikan. 23:00 Kontzertuak: Amets ilunak (Bera), Sutan (Elizondo) eta Bad Sound System (Irun). Antolatzailea: Berako Gazte Asanblada. Deskantsuan arroltze dantzak txosnetan.Egunean zehar, Izadi Txaranga ariko da karrikaz karrika.\nabuztuak 5 ORTZEGUNA (Euskal besta) 09:00 Irats trikitilariak Suspelan ariko dira, eta Ezpelur gaiteroak Kaule auzoan. 10:30 Plater tiroa, ehiza ibilaldia modalitatean beratarrentzat. Ondotik txistorra jatea denentzat. Antolatzailea: Berako Ehiza eta Arrantza Elkartea. 11:00-13:30 Puzgarriak Eztegara pilotalekuan. 12:30 Erraldoiak eta buruhandiak Ezpelur gaiteroen laguntzarekin ibiliko dira Altzaten barna. 13:00 Kuka単a, Illekuetan. 14:00 Kantu bazkaria Altzateko pilotalekuan. Antolatzailea: Labiaga Ikastola. Sarrera: Helduak: 15 euro Haurrak: 10 euro. Salgai uztailaren 30era arte (ortzirala) Xuga, Kataku eta Botxo Ostatuetan, Puri-enean eta Agerrako Telletxea dendan. 16:00-18:30 Puzgarriak Eztegara pilotalekuan. 17:00 Izadi Txarangak San Jose zahar etxean joko du. 18:00 Kuka単a, Illekuetan. 19:30 Migattuak Herriko Etxeko plazan, Izadi Txarangak alaiturik. 21:00 Dantza herrikoiak Ezpelur gaiteroekin Altzateko karrikan. Ondotik Suzko zezena aterako da Altzateko karrikan. 00:00 Saltoka taldea Altzateko plazan. Denok dantzara! Argibide gehiago: www.saltoka.com Deskantsuan entzierroa txosnetan. Egunean zehar, Izadi Txaranga ariko da karrikaz karrika.\nabuztuak 6 ORTZIRALA 09:00 Irats trikitilariak eta Ezpelur gaiteroak Garaitarreta eta Suspel-ttiki auzoetan.10:30 Herriko pilotarien pilota partidak. Benjaminak, alebinak, infantilak eta helduak. Antolatzailea: Gure Txokoa Elkartea.12:00 Erraldoiak eta buruhandiak, Altzatetik Herriko etxera, Izadi Txarangak lagunduta. 14:30 Herri Bazkaria Altzateko frontoian. (Sarrerak salgai Errekalde eta Ikuilu Ostatuetan uztailaren 30a arte; Prezioa: 12euro) 17:00 Ezpelur gaiteroek San Jose zahar etxean joko dute. Ondotik KukaĂąa, Illekuetan. Herri bazkariaren ondotik jokoak eta karaokea Altzateko plazan. 18:00 Jazz dantzak Eztegara pilotalekuan. 20:30 Katiuska jaurtiketa kukaĂąako zubian. Antolatzailea: Berako Gazte Asanblada. 21:00 Dantza herrikoiak Ezpelur gaiteroekin, Altzateko karrikan. Ondotik Suzko zezena aterako da Altzateko karrikan. 00:00 Dan tzaldia Jalisko taldearekin Altzateko Plazan. 00:0003:00 Alkoholimetro postua Altzateko plazan. Antolatzailea: Berako Udaleko drogen mendekotasunari aurre egiteko plana â€“ Askagintza. Egunean zehar, Izadi\nTxaranga ariko da karrikaz karrika.\nabuztuak 7 LARUNBATA 11:00-13:00 Pottokak Agerran. Antolatzailea: Larun Haizpe Berako merkatari, ostalari eta zerbitzari enpresen elkartea. 12:00 Txistorra jatea Agerran. Antolatzaileak: Larun Haizpe elkartea eta Agerra Mendi Taldea. 12:00-13:30 Abentura ekintzen erakustaldia. Ikusi eta probatu! Segwayak, paintball, gynkana, etab Altzateko Parkean. Antolatzailea: Auzoaextreme. Argibide gehiago: www.auzoaextreme.com. 17:00-18:30 Abentura ekintzen erakustaldia. Ikusi eta probatu! (arratsaldeko saioa). Altzateko Parkean. 18:00 Haurren jokoak Altzateko plazan. Antolatzailea: Berako Gazte Asanblada. 18:30 Euskal errepresaliatu politikoekiko elkartasun Kalejira Mukixu Zubitik Altzatera eta senitartekoen omenaldi elkarretaratzea Altzateko plazan. 20:00 Areto dantzak Eztegara pilotalekuan. 20:00 Bertso triki poteoa. Bertsolariak: Be単at Gaztelumendi eta Julen Zelaieta. Trikitilariak eta pandero jotzaileak: Musika Eskolako ikasleak Errekaldetik hasita. Antolatzailea: Bortzirietako Bertso Eskola Laguntzailea: Isidoro Fagoaga Udal Musika Eskola. 23:00 Kontzertuak: Xutik eta Dj. Gotxi. 00:00 Gaztexteban Jautsiera (Gizajoa ni) Deskantsuan aulki jokoak txosnetan. Egunean zehar, Izadi Txaranga ariko da karrikaz karrika.\nabuztuaren 7tik 15era Jon ARANGOA | Kultur zinegotzia\n“Eskertzekoa da herriko eragileek pesten antolaketan izaten duten inplikazioa”\nLanbidez mekanikoa, urtetan Aurrera futbol taldeko jokalari eta Asketa abesbatzako abeslari izan da Jon Arangoa Leitzako kultur zinegotzia. San Tiburtzio pesten antolaketan buru-belarri topatu dugu, nahiz eta elkarlanean prestatzen direla azpimarratu digun. “Pestetako antolaketa, pesta batzordearen bitartez egiten da eta bertan Leitzako hainbat eragilek hartzen dute parte. Udal ordezkariez gain, Aurrera, guraso elkarte, kultur talde, gazte asanblada, bilgune feminista… Lanean urte hasieran jartzen gara, gauzak ahalik eta azkarren lotuak izateko. Guztien artean hitz egin eta adosten ditugu gauzak eta egia esan oso eskertzekoa da taldeek erakusten duten inplikazioa”, Arangoaren ustez. Egitaraua prestatzerakoan “noski presupuestoari kaso egin behar zaio –dio kultur zinegotziak–, eta hortik aurrera arrakastatsu izan diren formulak mantendu eta ahal den heinean gauza berritzaileak sartzen saiatzen gara. Orokorrean ekitaldi guztiek harrera oso ona izaten dute”. Berrikuntzei dagokienez, aurtengoan honako hau aipatu digu Jon Arangoak: “Suposatu duen lanagatik eta erakutsi duten borondateagatik, Kataluniatik etorriko diren Igualadako castellers taldea eta aurten montatuko den herri eragile ezberdinek sustatutako karpa”. Adinaren arabera gustoak aldatzen badira ere, orokorrean leitzarrek pestak estimatzen dituztela uste du: “Gazteek nik uste Gazte Eguna izaten dutela gustoko. Egun osoa izaten dute gustoko dituztez gauzak antolatu eta gozatzeko. Adinekoek berriz, urtez urte errepikatzen diren ekitaldiak esanen nuke. Dantzarik, herri-kirolak, bertsolarik…”. Jon Arangoak, berriz, telefonoari maiz kaso eginez pasatzen ditu pestak, “gauzak ongi atera, jendeak gozatu eta parte hartzen duela ikusiz. Azkeneko hauek dira egindako lana eskertzeko modurik onenak”. Pertsonalki, pesta bezpera da gehien gustatzen zaion eguna, “jendeak ongi pasatzeko edukitzen duen gogoagatik”. Aurrekontuari dagokionez, mantentzen saiatu direla aipatu digu eta finantzaketa gehienean udalaren esku izaten dela, “nahiz eta Aurrerak eta herriko beste eragile batzuk antolatzen dituzten zenbait ekitaldi bere gain hartzen dituzten. Aurreraren kasuan (pilotari profesionalak…) eta aurten montatuko den karpan izango diren ikuskizun gehienak ere eragileen kargu joango dira. Lanean bezalaxe, honetan ere laguntzeko erakusten den borondatea eskertzekoa da. Alde horretatik ez dago aitzakiarik”. Azkenean, baten eta bestearen laguntzarekin egitarau bete-betea eta ugaria eskainiko dute Leitzako pestek: “Nik uste egiten den lana baloratzekoa dela eta dauzkagun baliabideekin holako egitarau bat lortzea oso merituzkoa dela” adie razi digu Jon Arangoak.\nabuztuaren 7tik 15era abuztuak 7 LARUNBATA (Reparto eune) 12:30 Poteoa gaiteroekin. 14:00 Eskalarin Bazkaria Aurreran. 16:00 Auzoz auzo PLAZAOLA aldizkariaren banaketa trikitilari, txistulari, akordeoilari eta gaiteroekin. 17:00 Txirrindulariak industrialdean. 18:30 Oxabi erromeri taldearekin kalejira erreibindikatiboa. 20:00 Karparen irikiera eta ekitaldia. 24:00 Kontzertuak karpan: Kantaflor, Lesviolentan, DJ Korta y Pega.\nabuztuak 8 IGANDEA (Umen eune) 08:00 Diana txistulariekin. 11:30 Umeen txupinazoa Udaletxetik eta ondoren hamaiketakoa. Ondoren, Aurrera Pilota Eskolako gazteak arituko dira plazan. 11:30-14:30 Puzgarriak, jokoak eta bitxigintza, papiroflexia eta aurpegi margoketa tailerrak umeentzat plazan. 16:30-18:30 Puzgarriak. 18:30 Aurrerako dantzari txikien ikuskizuna eta umeen ingurutxo irikie plazan. 20:00-24:00 Trikidantz taldea. Ordu berean buruhaundiak aterako dira.\nabuztuak 10 ASTEARTEA (Pesta bezpera) 11:00 Kuadrillen arteko Herri Kirolak plazan. 14:30 Elkartasun Kantu Bazkaria karpan, Kuxkuxtu txarangarekin. 14:30 Jubilatuen Bazkaria. 18:00 TXUPINAZOA eta Plazaola Aldizkariko azalaren egileari sari ematea. Ondoren Incansables txaranga, txistulariak, gaiteroak, buruhaundiak, erraldoiak… 22:00 Suzko zezena. 23:30-01:00 Garraxi taldea plazan. 01:00 Incansables txarangaren erronda. 01:00-02:30 Esne Beltza eta DJ D.Z karpan. 02:3003:30 Garraxi taldea plazan.\nabuztuak 11 ASTEAZKENA (San Tiburtzio eune) 08:00 Diana txistulariekin. 09:00 Entzierroa eta behiak plazan. 10:30 Meza, ondoren hamaiketako irikie karrapen. 12:00 Aurrerako Ezpatadantziak. Ondoren Afizionatuen arteko pilota partidak. 13:00 Aurreratik Incansables txaranga aterako da. 18:00 Fanfarrea plazan. 19:00 Herri Kirolak plazan: Aizkolariak: Arkaitz Olano-Ruben Saralegi (urrezko aizkoran txapeldun). Ugaitz eta Haratz Muguerza (urrezko aizkoran azpitxapeldun). Eneko Saralegi (19 urtez azpikotan txapeldun). Harrijasotzen: Inaxio Perurena, Josetxo Urrutia, Unai Bertiz (Nafarroako txapeldun). Ondoren goxokiak banatuko dira. 19:30 Incansables txaranga eta buruhaundiak. 20:30 “Komuneko paperean” izeneko poesia musikatua karpan. 21:00 Lei tzeko Ingurutxoa plazan nahi dun guzintzako. 22:00 Suzko zezena. 00:30 Kontzer tua karpan Marianitoz Blai taldearekin. 01:00 Incansables txaranga aterako da eta erronda plazan bukatuko du. 02:00 Zezenak eta Txaranga plazan.\nabuztuak 12 OSTEGUNA (Pesta biarrena) 08:00 Diana txistulariekin. 09:00 Entzierroa eta behiak plazan. 11:00 Karpan paella lehiaketa, sardin eta hirugiharre jatea, sagardo dastaketa. 11:30 KUKUBILTXOren kalejira umeentzat. 12:30 Aurrerako pilotari gazteen partidak plazan. 13:00 Aurreratik Incansables txaranga aterako da. 14:00 Karpan, paella lehiaketako sari banaketa eta bazkaria bertan gelditu nahi duenak. Bazkalostea euskal kantuekin alaitua izanen da. 17:30 Zezenak plazan. 18:30 Aurrerako dantzarien emanaldia plazan. Ondoren goxokiak banatuko dira eta Incansables txaranga aterako da Aurreratik. 19:30 Pilota partida profesionalak Amazabal pilotalekuan. Belloso – Oteiza Vs Olaetxea - Albisu; Olaizola I - Barriola Vs Bengoetxea VI – Beloki. 22:00 Suzko zezena. 24:00 Tximeleta taldea plazan. 01:00 Incansables txaranga aterako da erronda egitera. 03:00 Leitzeko Ingurutxoa plazan nahi dun guzintzako\nabuztuak 13 OSTIRALA (Gazte eune)\nabuztuak 14 LARUNBATA (Pesta laugarrena)\n08:00 Diana txistulariekin. 09:00 Entzierroa eta behiak plazan. 10:00 Plater tiroketa herrikoia Baztarlan. 11:30 Goittiberak. 12:30 Umeentzako aparra plazan. 13:00 Aurreratik Incansables txaranga aterako da. 14:00 Gazte bazkaria Atekabeltzen. 17:30 Plazan zezenak errekortari eta kolunpioarekin. 18:30 Gazte jokuak plazan. 19:30 Gazte Manifa. 20:30 kalejira errebeindikatiboa Bonberenea txarangarekin. 22:00 Suzko zezena. 24:00 Incansables Txarangaren kontzertu-emanaldia plazan. 01:00 Kontzertuak karpan: Governors, Attikus Finch eta Itziarren Semeak.\n08:00 Diana txistulariekin. 09:00 Entzierroa eta behiak plazan. 12:00 Zetreria ikuskizuna plazan. 13:00 Incansables txaranga aterako da Aurreratik. 18:00 Castellers (Igualada-Katalunia). 19:00 Bertsolariak plazan: M.Lujanbio, S.Lizaso, J.Maia, A.Arzallus, M.Amuriza eta J.Soto. Ondoren goxokiak banatuko dira plazan. 20:30 Incansables txaranga eta buruhaundiak. 21:30 Suzko zezena. 22:30 Herri Aparie. Ondoren afalostea eta kalejira Incansables txarangarekin. 01:00 Kontzertua karpan: Korunba eta Surfin Kaos. Ondoren Karaokea gaztetxean.\nabuztuak 15 IGANDEA (Ezkondu eta bikoteen eune) 08:00 Diana txistulariekin. 09:00 Entzierroa eta behiak plazan. 12:00 Herri Kirolak plazan. Aizkolariak: Jon Rekondo (Bigarren mailan txapeldun), Aitzol Atutxa (Bizkaiako txapeldun), Mikel Zabaleta. Harrijasotzen: Mikel Saralegi. Idi proba: Inaxio Telleriaren Idik. Harria Leitzakoa. 13:00 Aurreratik Incansables txaranga aterako da. 14:30 Aurrerako Bazkideen bazkaria. 18:00 Bikote eta ezkonduen en tzierroa eta ondoren zezenak plazan. 19:00 Ezkondu eta bikoteen Ingurutxoa plazan. Ondoren goxokiak banatuko dira eta Incansables txaranga aterako da. 21:30 Apari-merendu multikulturala karpan. 22:00 Suzko zezena. 24:00 Mariatxiak “Ciudad de Mexico”. Ondoren “pobredemie” Incansables txarangarekin.\nSunbillako bestei nota jarri beharko banie, zortzi bat jarriko nieke\nEdurne URROZ | Ulibeltzak elkarteko presidente ordea\n“Herri ttiki bat izateko, egitarau zabala du”\nGaur egun Sunbilla ez zen berdina izanen ez balitz Ulibeltzak elkartea existituko. Aurten 31 urte beteko dituen soziedadeak 194 bazkide ditu orain eta, urte osoan zehar, mendizaleek eta txirrindulariek jarduera iraunkorra izaten dute. “Horietako bakoitzaz arduratzen den pertsona bat dago juntan” esplikatzen digu Edurnek “eta gainerako aktibitateetaz, bestak, inauteriak… denen artean aritzen dugu”. Denetara zortzi daude juntan. Lehen aldiz denak emakumeak dira eta bi urtetik behin berritzen da zuzendaritza batzordea bere osotasunean. Oraingoan juntakide guztiak emakumeak izatea nabaritzen ote den galdetu diogu Edurneri. “Ez dakit –erantzun digu berehala– ikusiko da 2 urteak pasatzen direnean”. Orain soziedadea handitzearen proiektua dute esku artean, Hortarako “bajera bat erosi da eta erosketa gastuaren eta obraren artean 20 milioi pezeta (120.000 euro inguru) joanen zaizkigu” zehaztu digu Edurnek. “Herriko bestak prestatzen laguntzeko 20 euro jartzen ditu bazkide bakoitzak” Herriko Etxetik arduratzen dira egitarauaren zatirik ‘formalena’ antolatzeaz: musika, San Tiburtzio eguneko luncha, pilota, su-artifizialak… eta Ulibeltzak elkartearen esku gelditzen da herri kirolak, mus txapelketa, zikiroa eta gisa horretako guztia. “Herriko Etxeak, halere, ematen dio laguntza bat soziedadeari txarangak eta ordaintzeko. Hala ere, elkarteari tokatzen zaio bere sakeletik diru bastante ordaintzea\nIX. Ramon Latasa Saria abuztuaren 8an Antton ESPELOSIN | Antolatzailea\n“Abuztuko bigarren igandean aizkora zaleentzat hitzordua finkatua dugu” Abuztuaren 8an 18:30ean hasita Sunbillan jokatuko da IX. Ramon Latasa Saria. Urtero bezala sunbildarrek tinko segitzen dute antolatzen Latasaren oroimenezko lehiaketa hau. Guztira, hamabi aizkolari neurtuko dira, hiru bikote maila nagusian eta bertze hiru bikote gazteetan. Maila nagusian Floren Nazabal-Felix Etxeberria, Donato Larretxea-Migel Mindegia iazko txapeldunak eta Juan Jose Lopez-Angel Arrospide. Bikote bakoitzak, lau proba egin beharko ditu. Gazte mailan laugarren edizioa izanen da aurtengoa. Maila honetan hiru bikote hauek lehiatuko dira: Ugaitz Mugerza-Jon Rekondo, Oihan Larretxea-Aitzol Atutxa eta Ander Erasun-Joseba Otaegi. Gazte hauek hiru proba egin beharko dituzte “Hiru bikoteak fuerteak dira eta aurten hirugarren lana gogorragoa izanen dute” aipatu digu Antton Espelosin antolatzaileak. Jaialdi berean, bi harrijatsozaile ariko dira lehian, Unai Bertiz sunbildarra eta Errezilgo Aimar Irigoien. Hauek hiru harri erabiliko dituzte. Ramon Latasaren omenezko lehiaketa honetan aizkolariak daukaten guztia ema ten dute, eta hori hurbiltzen diren zale guztiak eskertzen dute. Beraz herri kirol zaleak badute Sunbillan abuztuaren 8an gozatzeko aukera ederra.\nEdurne Urrozek eta bertze zazpi emakumek osatzen dute Ulibeltzak elkarteko junta\neta, herriko bestetarako, sozio bakoitzak 20 euro jartzen ditu, lanean aritzen direnak izan ezik”. Egitarau zabala dute prestatua aurten ere Sunbillan. Ramon Latasa sariaren IX. edizioa, bezperako herri kirol desafioa eta zopak, pilotari profesionalen arteko partida, su-artifizialak, haurrendako ikusgarriak, plater-tiroketa, txirrindulari proba, toka, aitzur eta zartagin txapelketa, herri krosak haur eta helduentzat, mus txapelketa, emakumeendako futbito txapelketa, zikiro jateak… Nahi duenak badu non gozatu. Zentzu horretan, kontent ikusten zaio Edurneri. Gainera, “jendea, aitzinetik solastuz gero, prest egoten da behar diren lanetan esku bat emateko, batere problemarik gabe. Aitzineko urteetatik jakiten dugu zeintzuk izaten diren prest eta, gero, elkarren artean antolatzen dira taldeak osatzeko”. Nota jarri beharko balio Sunbillako bestei “zortzi bat” jarriko lieke Edurnek. “Herri ttiki bat izateko egitarau zabala dugu”.\nAntton Espelosinek aipatu digunez, “6.000 eurotik goitiko aurrekontua izaten dugu eta zortzi lagun aritzen gara lanean dena ongi atera dadin. Sarrerak 15 euro balio du eta 550-600 bat lagun bildu izan dira urtero, 450 bat sarrera eta horretaz gain gonbidatuak, haurrak… Batzuetan irabazten ateratzen gara eta bertzeetan galtzen, baina badakigu zergatik antolatzen dugun eta aitzinera segitzen dugu. Abuztuko bigarren igandean finkatua dugu eta jendeak badaki eta etorri egiten da”.\nAntton Espelosin aizkorazalea\n“Baserriko lanak lehengo eta oraingo moduan, proba konbinatuan” Aurten ere herritarren arteko herri kirol desafio berezia abuztuaren 10ean eginen dela jakinarazi digu Espelosinek, baserriko lanak egiteko lehengo moduak eta oraingoak neurtuz: “Belagi batean bi lagun segan eta bertzea desbrozadorarekin ariko dira 100 metro koadro belar mozten; belar hori biltzen eta bizkarka garraiatzen bi lagun ariko dira eskuz eta bertzea Junperrarekin; eta bi lagun arpanarekin, motozerraren kontra; hiru aldiz egin beharko dute lan hori, gizona motorraren kontra”.\nabuztuaren 8tik 14ra 32 |\nabuztuak 8 iGANDEA 18:30 IX. Ramon Latasa saria. Senior eta gazteen mailako aizkolarien lehiaketa eta harrijasotzaileak\nabuztuak 10 ASTEARTEA 18:30 Herri Kirol desafioa bi kuadrilen artean. Proba konbinatu berezia lehengo baserriko lanak eta oraingoak gogoratuz. Igerileku ondoko belagian. 20:00 Suziria Herriko Etxetik eta ondotik kalejira gaitero, buruhandi eta erraldoiekin eta Jaiak txarangarekin. 21:00 Zopak Ulibeltzak elkartean Jaiak txarangarekin. Gauez dantzaldia Salaberri akordiolariarekin.\nabuztuak 11 ASTEAZKENA (Tiburtzio Deunaren Eguna) 09:30 Argi soinuak gaiteroekin. 11:00 Meza Nagusia. 12:15 Sunbillako dantzariak eta aperitiboa plazan. 18:00 Profesionalen arteko pilota partida (Aspe). 22:30 su artifizialak Astondoa pirotekniaren eskutik. Arratsalde-gauez dantzaldia Trikidantz taldearekin.\nabuztuak 12 ORTZEGUNA (Haurren Eguna) 09:30 Argi soinuak. 11:00Txirrindulari proba. 10:3013:15 Pottokak igerileku ondoko belagian. 11:00 Plater-tiroketa. 16:00-20:00 Haur jokoak eta puzgarriak. Arratsalde-gauez dantzaldia Joxe Angel akordiolariarekin.\nabuztuak 13 ORTZIRALA (Koadrilen eguna) 09:30 Argi soinuak. 10:00 mus txapelketa. 10:30-13:30 eta 17:00-19:00 egun osoan tren txutxua ibiliko da. 14:30 Koadrilen bazkaria Ulibeltzak elkartean Jaiak txarangarekin. 17:00 Trikitixa jaialdia. 19:00 Toka-aitzur-zartagin txapelketa. Arratsalde-gauez dantzaldia Agerralde akordiolariarekin.\nabuztuak 14 LARUNBATA (ezkonduen eguna) 09:30 Argi soinuak. 11:00 Haurren III. Herri Krosa. 11:30 Helduen III. Herri Krosa. 12:00 Futbito txapelketa. 14:00 Zikiro jatea plazan Jaiak txarangarekin. Sobera bero egiten baldin badu arboladian, eta eguraldi txarra egiten badu Frontoian. Arratsalde-gauez dantzaldia Jalisko Band taldearekin.\nBEINTZA-LABAIEN uztailaren 30etik\nabuztuaren 4ra 34 |\nuztailak 30 ORTZIRALA (Beintza) 20:00 ALTXAFEROA bestei hasiera emateko. Ondotik Kalejira txistulariekin. 21:00 Zopak Itturrondo elkartean eta Herriko Ostatuan. Gauez dantzaldia Jalisko Band taldearekin\nuztailak 31 LARUNBATA (Labaien) 10:00 Kalejira txistulariekin. 11:00-13:00 Puzgarriak. 17:00-19:00 Puzgarriak. 19:00 Aizkora apustua: Mindegia-Larretxea, L贸pez-Nazabalen kontra. Arratsaldez eta gauez dantzaldia Jalisko Band taldearekin.\nabuztuak 1 IGANDEA (Beintza) 11:00 Kalejira txistulariekin. 12:00 Meza Nagusia. Ondoren Aizkora apustua: Javier Mindegia eta Tito Etxeberria, Oihan Larretxea eta Ander Erasunen kontra. 17:00 Segalaria. 19:00 Pailazoak: Putxin-Patxin. Arratsaldez eta gauez dantzaldia Francisco akordeoilariarekin.\nabuztuak 2 ASTELEHENA (Labaien) 11:00 Kalejira txistulariekin. 11:00 Plater-tiroketa 17:00 Mus txapelketa. 21:00 Tortilla eta postre lehiaketa. Arratsaldez eta gauez dantzaldia Joxe Angel akordeoilariarekin.\nabuztuak 3 ASTEARTEA (Beintza) 11:00 Kalejira txistulariekin. Eguerdian Herriko aizkolariak. 1 4:0 0 Bertso-bazkaria. Bertsolariak: Maialen Lujanbio eta Amets Arzallus. Bazkal ondoren Karrikaz-karrika erronda txistulariekin. Arratsaldez eta gauez dantzaldia Joxe Angel akordeoilariarekin. 24:00 Gaixoa ni. Bestei bukaera emanez.\nBERA,LEITZA, SUNBILLAetaBEINTZA-LABAIEN 2010.07.22 ttipi-ttapa|523zbk. “Bartzelonan gustura nago, baina 7 urte daramatzat etxetik kanpo eta...


Zentroak - Gizarte Politika\nHerritarron eskura dauden zentro mota nagusiak azaltzen dira ondoren.\nGipuzkoako egoitza eta zentroen direktorioa hemen kontsulta dezakezu (BEHAGI).\nOsasun mentaleko eguneko zentroak\nOsasun mentaleko egoitzak\nZerbitzu honek ostatua eta laguntza eskaintzen dizkie gaixotasun mentala duten pertsonei, trebetasun pertsonalak eta erlazionalak hobetu ditzaten, laguntzearren garapen pertsonalean eta bizi diren inguruneko integrazioan eta partaidetzan.\nIntentsitate desberdinetako laguntza zerbitzuak eskaintzen dituzte (baxua, ertaina eta altua), kontuan hartuta pertsonek dituzten beharrizan desberdinak, eta prozesuan aurkitzen diren une desberdinak.\nDesgaitasuna duten pertsonen eguneko zentroak\nZerbitzu honek arreta indibidualizatu eta integral bat eskaintzen die, egunez, mendekotasun egoeran dauden eta desgaitasuna duten pertsonei, helburu hauek dituela: haien autonomia hobetzea edo mantentzea, haien muga funtzionalak konpentsatzea, eta eguneroko bizitzako jardueretan laguntzea, gizarteratzen eta bizi kalitatea hobetzen lagunduz.\nZerbitzua era desberdindu batean antolatzen da, zer-nolako desgaitasuna duten, eta zenbaterainoko laguntza behar duten, horren arabera.\nDesgaitasuna duten pertsonen egoitzak\nEtxebizitza edo egoitza zentroko zerbitzu bat da, ostatua, laguntza eta eguneroko bizitzako jardueren gainbegiratzea eskaintzen dizkiena ezgaitasuna duten pertsonei, beren autonomia eta garapen pertsonala sustatzeko, gizarteratzen eta bizi kalitatea hobetzen lagunduz.\nZerbitzu honek laguntzen du desgaitasun edo gaixotasun mentalen bat duten pertsonek aktiboki parte har dezaten, ekoizpen jardueraren inguruan mugitzen diren garapen pertsonaleko programen bidez, enplegua lortzen laguntzearren, ahal denean.\nHelburutzat dauka erabiltzaileen gizarte eta lan garapenari laguntzea, haien autonomia pertsonala eta autodeterminazioa sustatuz, eta haien gizarte aitorpen eta balorazio handiago baten alde eginez.\nGizarteratu beharrei erantzuteko gaueko abegi-zentroa\nZerbitzu honen hartzaile dira gizarte bazterketako egoeran dauden pertsonak, gaua emateko eta oinarrizko beharrak betetzeko leku bat behar dutenak, baina, beren behar edo inguruabar bereziak direla medio, oinarrizko arretako gaueko abegi zerbitzuetan arreta jasotzerik ez dutenak.\nGizarteratzeko eguneko laguntza-zentroak\nZerbitzu honek gizarte bazterketako egoeran dauden eta Lurralde Historikoan finkatuta dauden pertsonei baliabide hauek eskaintzen dizkie: leku bat eguna pasatzeko, eta zerbitzu bat, beren gizarte txertaketara bideratua, balioaniztuna, arreta ematen diena, denboran luzatuta, ahaleginak eginez beren ohiko ingurunetik bereizi ez daitezen, eta banakako laguntza eskainiz gizartean txertatze horretako ibilbidean, eta, ikuspuntu integral batetik bateratuz hainbat esku-hartze: okupazionalak, hezkuntzakoak, terapeutikoak eta gizarteratzekoak nahiz laneratzekoak.\nGizarteratzeko egoitza zentroak\nElkarbizitzako zentroak dira, ostatu zerbitzua emateko –intentsitate erdiko edo altuko laguntzekin– pertsona, gizarte eta harreman narriadura larriak dituzten pertsonei, gizarteratzera bideratutako esku-hartzeak egin diezazkieten.\nGipuzkoako Foru Aldundiaren esku dauden gizarteratzeko zerbitzu eta programen sarea egoitza zentroek osatzen dute, baldintza batzuk betetzearen mende: gizarte eta hezkuntzako programa bat, kasuaren balorazio profesionala, eta Arretarako Banakako Plana. Zentro horiek ez dira jotzen bertan hartutako pertsonen egoitzatzat edo ohiko etxebizitzatzat.


Genuine ligak ere badu albuma - Gipuzkoako Hitza\n2020, ekainak 05 Albisteak, gipuzkoa, Kirola 209\nEspainiako Lehen Mailan jokatzen duten futbolariek bezala, Genuine ligakoek ere badituzte euren kromo bilduma eta albuma. Panini argitaletxeak kaleratu berri ditu, formatu digitalean, eta, egoerak aukera ematen duenean, paperean ere aterako ditu. Euskal Herriko hainbat klubek badituzte liga horretan diharduten taldeak; Alaveseko, Athleticeko, Realeko, Eibarreko eta Osasunako jokalari ia guztiek dute kromoa, beste futbol izar handiek bezala.\nEspainiako Ligak martxan jarritako egitasmoa da Genuine liga, eta Lehen eta Bigarren Mailako klub gehienek parte hartzen dute. Adimen urritasuna duten pertsonek osatutako taldeentzako futbol liga bat da; helburu integratzailea du, eta mundu mailan aitzindaria da.\nGipuzkoako bi taldeen artean, Realarena da beteranoena. Egoitz Ugartemendia da entrenatzailea. Duela hiru denboraldi batu zen proiektu horretara, ligak egindako proposamenari erantzunez eta Atzegiren laguntzarekin. Ugartemendiak azaldu duenez, Realak aurretik bazuen harremana Atzegirekin. “Duela sei urte hasi ginen elkarrekin antolatzen Elkarrion txapelketa, maiatzaren 1ean, Zubietan”. Gipuzkoan adimen urritasuna duten pertsonak eta haien senideak batzen dituen elkarteak begi onez ikusi zuen Genuine ligarako talde bat osatzea, eta aurrera egin zuten. Lehen urte hartan taldetxo bat osatu zuten, eta, pixkanaka, Zubietan entrenatzen hasi ziren, baita txapelketan parte hartzen ere. Gaur egun, Realaren taldeak 26 jokalari ditu, tartean bi emakumezko.\nLehenengo denboraldian 22 taldek parte hartu zuten Genuine ligan; bigarrenean, 30 taldek; eta aurten, 36 dira jada. “Pixkanaka talde gehiago elkartuz joan dira ligara; Real Madril eta Bartzelona izan ezik, gainerako gehienak”. Hainbat arrazoi tarteko, bi klub horiek ez dute ordezkaritzarik Genuine ligan.\nLehiaketari dagokionez, funtzionamendua ez da beste futbol ligena bezalakoa. Talde asko direnez, eta elkartzeko zailtasunak dituztenez, sei fasetan banatuta dago liga; talde bakoitzak lau jardunalditan parte hartzen du, eta hiru partida jokatzen ditu aldiko.\nJokoan zen hirugarren denboraldia ere sei fase edo jardunalditan zegoen banatuta, eta, koronabirusa iritsi aurretik, bi fase jokatzeko aukera izan zuten talde guztiek. “Baina hirugarrena jokatzeko bidean geratu gara; Gijonera joatekoak ginen”, azaldu du Ugartemendiak. Denboraldia bertan behera utzi dute, eta ez dute aurreikusten udazkenera arte entrenamenduei berrekitea.\nBi denboraldi eta erdiko ibilbidearen ondoren, balorazioa “oso ona” da. Ugartemendiak aitortu duenez, aurretik “sekula” lan egin gabe zegoen adimen urritasuna duten pertsonekin, eta esperientzia “oso aberasgarria” izan dela aitortu du. Kromoen albuma, berriz, “integraziorako lorpen gisa” ikusten du Realeko entrenatzaileak, eta jokalariak “pozez zoratzen” daudela gaineratu du.\nEibarrena ere, talde mistoa\nEibar bigarren denboraldian batu zen Genuine ligara, Realaren moduan Atzegiren bitartez, Ander Romarate koordinatzaileak azaldu duenez. Denboraldi honetan 27 jokalari ditu taldeak; 16 urtekoa da jokalaririk gazteena, eta 40 urtetik gora ditu zaharrenak. Gizonezkoek eta emakumezkoek osatzen dute taldea, eta, jokalari gehienak gipuzkoarrak badira ere, badaude arabarrak eta bizkaitarrak ere. Momentuz, taldea itxita dago, eta hurrengo denboraldiari begira ez dute aurreikusi fitxaketarik. “Jokalaririk behar badugu, baten batek taldea utzi duelako izango da”.\nEibarreko jokalariek Soraluzeko futbol zelaian entrenatzen dute astero-astero, larunbat eguerdietan. Koronabirusaren eraginez, saioak eten egin dituzte, baina entrenatzaileek ariketa fisikoak eta bestelako jarraibideak bidaltzen dizkiete jokalariei, Internet bidez. Liga bera ere amaitu da, baina, Romaratek dioenez, Eibarrek ez du oraindik bukatutzat eman. “Agintariek horretarako aukera ematen dutenean, denboraldia agurtzeko topaketaren bat egingo dugu, bazkari batekin edo”.\nDuela aste gutxi Paninik argitaratu duen albumaz, berriz, jokalarientzako “ekintza polita” dela azpimarratu du taldeko koordinatzaileak. “Ilusio handiz” jaso dute egitasmoa jokalariek. “Gauza desberdin bat da, eta betirako geldituko zaie oroitzapenean”.\nDerbirik ez oraindik\nRealak eta Eibarrek oraindik ez dute jokatu derbirik. Koronabirusak, liga ez ezik, bertan behera utzi du bi taldeen arteko lehen norgehiagoka izan behar zuena ere. Gijonen (Espainia) ziren indarrak neurtzekoak, hirugarren jardunaldian. Maiatzaren 16an ere bazuten beste topaketa bat, Legazpin, hango Ilintxa futbol elkartearen 75. urteurreneko ospakizunetan. Hori ere bertan behera geratu da.\nHurrengo denboraldira arte itxaron beharko da, beraz, Genuine ligan Realaren eta Eibarren arteko derbia ikusteko.\n+ Eneko eta Leire, Ilintxatik Eibarrera


About: Javier Iriarte\nArtikulu hau txirrindulari nafarrari buruzkoa da; beste esanahietarako, ikus «Iriarte». Francisco Javier Iriarte Garro (Zizur Nagusia, 1986 - ), euskal txirrindulari profesionala da, 2008an eta 2011z geroztik profesionala izandakoa. Bere ibilbidean ez du garaipenik lortu.\nArtikulu hau txirrindulari nafarrari buruzkoa da; beste esanahietarako, ikus «Iriarte». Francisco Javier Iriarte Garro (Zizur Nagusia, 1986 - ), euskal txirrindulari profesionala da, 2008an eta 2011z geroztik profesionala izandakoa. Bere ibilbidean ez du garaipenik lortu. (eu)\nJavier Iriarte (eu)


Gizarte euskalduna zenekoa | Gizarte euskalduna zenekoa – iparraldekohitza\n‘Othoi çato etchera’, Lapurdum aldizkariaren ale berezia aurkeztu berri du Baionako Iker zentroak. 1757an, Ingelesek harrapatu ‘Le Dauphin’ itsasontzian atzeman 50 euskarazko eskutitz aztertzen ditu. Orduko euskaldunen biziaz eta lapurteraren bilakaeraz lekukotasun baliotsuak.\nXabier Lamikiz ez zitekeen guti harritu euskaraz izkiriatu 50 gutun horiek begipean ukan zituelarik Londresko High Court of Almiralty fondoan (Almirantegoko Auzitegi Gorena) ikertzen ari zelarik.\nEuskal itsasturien Historia lantzen du Euskal Herriko Unibertsitateko (EHU) ikerlariak eta XVIII. mendeko garaiaz badu lan bat argitaraturik. Baionatik partitu zen Le Dauphin itsasontzia harrapatua izan zelarik itsasoan, Frantziako Erregeren eta Ingelesen arteko zazpi urteko gerla garaia zen. “Historialari batzuentzat hau da lehenengo mundu gerra. Frantzia eta Ingalaterraren artekoa izan zen, koloniekin lotuta” esplikatu du Lamikizek.\n34 itsasgizon bazeramatzan ontziak, kasik denak lapurtarrak. Gerla denbora zen eta kortsurako prestatua zen ontzi armatua zen. “Bake garaian marinel hauek lan egiten zuten alturako arrantzan, Ternua inguruan eta. Hara joateko ontziak ateratzen ziren Donibanetik edo Baionatik. Hor egoten ziren armadoreak eta merkatariak hori antolatzen zutenak”.\nOfizier bakar batzuz aparte, ohargarri da zein eskifaia gaztea den. “Gerraren bigarren urtea zen hor eta, agian, esperientzia handiagoa zutenak enrolatuta egon ziren aurreko urtean. Posible da ere, gerra denez eta ezkongabe gehiago dagoenez gazteen artean, ausartagoak zirela. Ontzi horretan kopuru handia dago lehendabiziz Atlantikoa inoiz zeharkatu ez duten marinelena”.\nHasiberri horietan agertzen da 15 urteko ontzi mutil bat, Jacobe Lafargue ziburutarra. Bi urruñar, bi senpertar, itsasuar bat. Baxenabarretik ere, Jean Detxebehere ortzaiztarra eta boluntario gisa ekarria den amikuztarra: Jean Dotsanur gabadiarra. Zaharrenek 20 urte zituzten hasiberrietan. Besteengandik desberdintzen dira ere lan sarietan, marinelek baino erdikara apalagoak baitituzte. Martin Lermet kapitainak lau aldiz sari handiagoa zuen (160 libera); 26 urteko ziburutarra hau. Zaharrena, askazia zukeen kontramaisua zen, Joannis Lermet ziburutarra, 47 urtekoa.\nNagusiki Lapurdi kostaldeko itsasturiak dira Le Dauphin ontzikoak, kortsu lanetara ekarriak. Arrantzan segitzeko partez, gerla denboretan nahiago zuten kortsuan ari izan sari handiagoen menturan. “Gerra horretan Baionatik eta Dunkerketik atera ziren kortasario gehienak. Baionatik, hirurehun bat espedizio”.\nArgi dena da, bestalde, behar zela euskara jakin Le Dauphin bezalako ontziaren manatzeko. “Kontua da hizkuntza eta komunikazioa oso inportantea zela itsasoan, eta badakigu marinel hauetako gehienak elebakarrak zirela. Orduan logikak esaten du hobe zela guztiek edo gehienek, kapitainak eta ofizierek ere euskara jakitea”. Izari horretako ontziak lurralde bereko itsasturuz osatuak ziren. “Hegoaldean ere bai; badauka honek kofradiekin zerikusia. Kapitain batek marinelak kofradiaren bidez kontaktatzen zituen, eta bere herri ingurukoak hartzen zituen”.\nLe Dauphin ontziko gutunek baieztatzen dute Louisbourgekin lotura zutela euskaldun anitzek eta Ipar Ameriketako uharte hartan bigarren komunitaterik handiena zutela. Orduan eremu hark zuen aktibitatea ikusirik, joan jin franko egiten zen itsasoan gaindi.\nGuti ziren han berean sortuak zirenak eta EHUko ikerlariak esplikatu du Louisbourgek garrantzia hartu zuela Utrechteko Itunaren ondotik. “1714 ondoren Frantziak galdu zituen Ternua eta Akadia eta ikusi zuten uharte hori izan zitekeela estrategikoki gune oso inportantea San Laurendiko golkora pasatzeko Quebecerako bidean. Orduan hasi ziren gotorlekua eraikitzen eta populazio gehiena kanpotik etorritakoa zen”. Soldadoak ziren anitz baita ere urtean han egoten ziren ofizialeak, arrantzaleak eta beste. Urteko biztanle finkoak baziren baina hauei, udaberritik goiti, gehitzen zitzaizkien udazkena arte han egonen zirenak sasoi denboran.\nGutunetan ageri da ez zitzaiela bakarrik itsasgizonei idazten; ontzia harat zoanez, Louisbourgen bizi ziren batzuei ere, besteak beste han bizi ziren zenbait emazteri. “Joan-etorriak egiten zituztenak gizonak izaten ziren baina, han bertan bizitzeko geratutakoak, susmoa daukat bazirela emaztearekin hara joanak. Badaude zapatagileak eta beste lanbideetakoak Louisbourgeko eskariari erantzunez”. Uhartean, garai hartan, 3.500-4.000 lagun bizi zitezkeela ematen du.\nEdiren gutunek baieztatzen dute bestalde ikusia zena, hots, Louisbourgen berean euskaraz bizi zen komunitatea bazela. Jakina baita, hango auzibideentzat itzultzaileak behar izan zirela euskaldun elebakarrentzat. Gauza bera gertatu zelarik bretoiekin, konparazione. Otoi çato etchera liburuak azpimarratzen du Louisbourgeko euskaldunek galdegin zutela espresuki apez euskaldun baten jinaraztea.\nHorrek du esplikatzen ere, menturaz, aldi bakar euskarazko gutun multzo inportantea izatea aurkikuntza honek agerian eman duena. Zenbait hamarkada baizik ez baitzuen iraun Louisbourgeko aroak, ingelesek suntsitu arte.\nParerik gabeko uzta\nIkerlariak entseatu dira miatzen halako beste altxorrik bazenez gorderik HCAko artxiboen artean. “Aurkitu genituen batzuk baina ziren norbanakoren batek idatzitako bat, bi edo hiru eskutitz” aitortzen du Lamikizek.\n“Gogoratzen dut bazegoela bat New Orleansetik idazten zuena Hendaiara bere emazteari eta lagunen bati. Horrelakoren batzuk aurkitu genituen baina ez gehiegi. Guztira, ez dakit zortzi eskutitz edo horrelakoren bat eta ikusi genituen kutxa pila bat!”. Jakinez XVI. mendetik XIX.era, ingelesek 28.000 itsasontzi inguru harrapatu zituztela itsasoan; baina “kasu gehienetan, kapitainek bazuten agindua harrapatu itsasontzian zeramatena itsasora botatzeko. Bereziki eskutitz pribatuak eta horren arrazoia zen etsaiari informaziorik ez ematea”.\nTernuara ala Saint Pierre eta Miquelonera -euskaldun jende franko ikusi dituzten lurrak- joan zen ontzi baten artxibo herexarik bazenez ere so egin zuten, baina deus ez.\nAlabainan, gelditzen dira artxibo kutxak oraino miatugabeak, bizkitartean ez da dudarik Le Dauphin ontziko gutun uzta arraroa dela: “Berregoita piku euskaldunek, berreogeita piku euskalduni idatzitako berrogeita hamar eskutitz berriro aurkitzea, izan dugun esperientzia eta gero, oso zaila ikusten dut!”.\nTxantxanen arteko partida


Zer egin daiteke 2.fasean? Nola? Zein zerbitzu zabalduko ditu udalak? Zelako baldintzetan?\nHemen zaude:Hasiera»Gizartea»Zer egin daiteke 2.fasean? Nola? Zein zerbitzu zabalduko ditu udalak? Zelako baldintzetan?\nOndarroako Udala 2020-05-25 Gizartea\n2.fasean sartuta, erabat aldatu dira kalera irtetzeko eta jarduerak egiteko herritarrentzako baldintzak. Aldaketa esanguratsuena ordutegien ezabaketa da: gaurtik aurrera ez dago kalera irtetzeko ordutegirik, ez eta kalean egoteko denbora mugarik ere. Hala eta guztiz ere, goizeko 10:00etatik 12:00etara eta arratsaldeko 19:00etatik 20:00etara 70 urtetik gorako herritarrentzako tarte gisa uztea eskatzen da.\nGogoratu maskaren erabilera derrigorrezkoa dela bi metroko segurtasun tartea mantendu ezin denean.\nNeurri berriak Ondarroara moldatzeko, astelehenero legez, larrialdi egoerari aurre egiteko alkateak eratutako Koordinazio Mahaia batu da eta bertan hartu dira erabakiak.\nZunbeltz Bedialauneta Ibaibarriaga, alkatea: “Aldaketak aldaketa, zentzuz jokatzen jarraitu behar dugu, oraindik asko geratzen da eta hala deitzen dioten normaltasun berrira iristeko. Jarraitu arauak errespetatzen, segurtasun tartea zaintzen, eskuak sarri garbitzen eta beharrezkoa den lekuetan maskarila erabiltzen”.\nBizkaia barruko mugikortasuna baimenduta dago eta baita ere alboko herrietara joateko, bai kirola edo jarduera fisikoa egitera edo baita zeregin sozioekonomikoetara. Aldaketa ordutegietan da. Ordutegiak bertan behera geratu dira eta kalean egoteko ere ez dago denbora mugarik; umeak, beraz, nahi bese denbora egon daitezke kalean, eta ez soilik ordu bakarra.\n2-KIROLA ETA JARDUERA FISIKOA\nPaseoak edo bakarkako kirol modalitateak 10 pertsonako multzoetan egin ahalko dira. Mendi bueltak edo turismo aktiboa egiteko gehienez 20 pertsonako taldeetan batu daiteke. Ahal den kasuetan, gomendagarria da hitzordua aurretik eskatzea.\nEtxeetan zein erabilera publikoko instalakuntzetan (merenderoak esaterako) 15 lagun batu daitezke gehienez, beti ere segurtasun tartea mantenduz.\nGaurtik aurrera taberna edo jatetxe barruan ere eman daiteke zerbitzua, edukieraren %50arekin. Jatetxeen kasuan komeni da, ahal bada behintzat, hitzordua eskatzea. Tabernen kasuan barruan ere eserita daudenei soilik zerbitzatuko zaie eta ezingo da barran eskatu. Terrazek edukieraren erdia eduki behar dute eta mahai batean gehienez hamar pertsona elkartu ahal izango dira.\nGaueko tabernek eta diskotekek itxita jarraitzen dute.\nOrdutegia eta aforoa argitzen dituen kartela erraz ikusteko leku batean ipinita edukitzea gomendatzen da, ahal izanez gero sarreran.\n5-TXOKOAK ETA ELKARTE GASTRONOMIKOAK\nTxoko zein elkarte gastronomikoak edukieraren %50eko aforoarekin zabaldu daitezke. Hauek, ostalaritzako higiene eta garbitasun arau berdinak jarraitu behar dituzte. Gehienez ere 15 laguneko taldeak batu ahal dira.\n6-BEILATOKIAK, HILETAK eta ERLIJIO KULTUAK\nKanpoan egiten direnetan, gehienez 25 lagun eta leku itxietan egiten direnetan, gehienez 15 lagun elkartu ahal dira. Erlijio kulturak egiteko lekuetan (elizak esaterako) edukieraren erdia bete ahal izango da, bi metroko tartea mantenduz beti ere; aforoa sarreran ikusgai egon behar da.\nHilerria zabalik dago:\nAstelehenetik barikura: goizeko 08:00etatik 12:00etara.\nAsteburuetan: goizeko 09:00etatik arratsaldkeo 18:00etara.\nBainua hartu daiteke eta eguzkia ere bai. Hondartzan bizpahiru ordu egotea gomendatzen da. Toailen artean bi metroko distantzia mantendu behar da. Kirol jarduerak baimenduta daude hondartzan. Gogoratu ekainaren 15era arte ez dagoela sorosle eta hondartzain zerbitzurik, beraz, errespetuz eta tentuz jokatu.\nBizkaiko kostaldeko hondartzadun herrietako alkateak iragan barikuan (maiatzak 22) batu ziren bilera telematiko baten bitartez Bizkaiko Foru Aldundiarekin, irizpide amankomun batzuk adosteko asmoz Bizkaiko hondartzetarako. Bihar batuko dira berriz ere alkateak eta Foru Aldundiko ordezkariak. Zehaztuta dago hondartzetako denboraldia ofizialki ekainaren 15ean hastea, ohikoa baino 15 egun beranduago.\nHondartza bakoitzak dauzkan ezaugarriak, aforoa, sarrera-irteerak, zerbitzuak eta abar ikusirik, irizpide amankomunetan oinarritutako protokolo berezitu bana argitaratuko da Bizkaiko hondartza bakoitzerako.\nOndarroako igogailu publiko guztiak martxan egongo dira eguaztenetik aurrera, goizeko 09:00etatik gaueko 09:00etara. Egunean hiru aldiz garbituko dira eta erabiltzaileen esku gel hidoralkoholikoa egongo da (datorren astetik aurrera).\nEkainaren 2an hasiko da martxan Itsasaurreko merkadilloa, datorren martitzenean. Neurri bereziak hartuko dituzte: postu bakoitza sei metrokoa izango da, Itsasaurre plazako hedadura handiagoa erabiliko da tarteak mantentzeko eta higiene neurriak dendari bakoitzaren ardura izango dira.\nTxomin Agirre udal liburutegia liburu eta pelikulen mailegu zerbitzua eskaintzen hasiko da aste honetan, beti ere Eusko Jaurlaritzaren dekretuak zehazten duenaren arabera. Biharko (maiatzak 26) espero da dekretu hori. Udalak idatzita dauka erabilera protokoloa eta dekretua argitaratzen den momentuan ipiniko da martxan mailegu zerbitzua.\nMaileguan eskatzeko eskuragarri dagoen materiala esteko honetan dago ikusgai: KLIKATU HEMEN.


Txina altzairu herdoilgaitza 4 erregailu gas parrilla fabrikazioa eta fabrika | Chuliuxiang\n4 erregailuko gas parrilla altzairu herdoilgaitza\nEramangarria eta erosoa: egonkortasuna areagotzeko oin sendoekin, mahai gaineko parrilla hau ezin hobea da kanpoko sukaldaritza ekitaldi txikietarako, kanpinak eta tailgating bezalakoak.\nBerokuntza azkarra eta uniformea: bereizita kontrolatutako lau erregailuk 34.000 BTUko egosketa potentzia orokorra eskaintzen dute; Piezo pizgailu integratuaren bultzada soil batekin, beroketa azkarra eta uniformea bermatzen dute. Tenperatura nahi duzun moduan doi daiteke baxutik altuera.\nPtrotable barbakoa 4 erretako gas parrilla\nProduktuaren Tamaina 540*410*220mm\nSukaldaritza gunea 560*250\nEstiloa LPG gas parrilla\nMoq 564 multzoa\n4 erregailuko gas parrilla honek aplikazio sorta zabala du Asiako hego-ekialdean edo Asian. Helburu komertzialetarako, etxeko erabilerarako, kanpinetarako eta abarretarako erabil daiteke. Diseinu trinkoa eta eramangarria janari-kamioi edo autokarabana batekin instalatu eta erabil daiteke; mahai baten gainean jar daiteke edo txertatuta (noski honek diseinu gehigarria behar du).\nItsaskiaren zalea bazara, gas parrilla hau magikoa da zuretzat. Sukaldaritza goxoa lortzen lagun zaitzake (oso egokiak dira itsaskiak edo ganbak eta karramarroak). Itsaskiaren zaporea gorde dezake, ikatza parrillan ez bezala. Karbono usainarekin nahastuta.\nPintxoen zalea bazara, hau ere oso egokia da kanpoko barbakoa egiteko, konbinazio azkarra, osasuntsua eta goxoa.\nLehenik eta behin, hautatu behe-presioko balbula gas botila lotzeko, parrillak gasa energia gisa har dezan;\nOndoren, trakearen beste aldean eta labea erreko dugu portuko karkasan. Erretzeko labean behe-beheko tira-eraztunaren itxituran, tira tanta-erretilua eta tantaka-ontzia ur jakin batzuetan (hemen ura zainketa garbia errazteko da, 2 gorputzaren tenperatura altuegia saihesteko da, efektua lortzeko. tenperatura konstantea, beraz, ura benetan unibertsala da), eta gero erregailuan su-taula blokeatzeko prestatu dugu (beira eta altzairuzko xafla aukeraketarekin).\nAurrekoa: Barruko parrilla makina elektrikoa\nHurrengoa: Erretegiko labea Barbakoa parrilla birakaria\nbarbakoa gas parrilla\ncamping gas parrilla\nTxinako 4 erregailu parrilla\ngas parrilla eramangarria\naltzairu herdoilgaitzezko parrilla\n10 erreko gas parrilla\n4 erregailu gaqs parrilla estiloa\nAltzairu herdoilgaitzezko 3 gas parrilla\nKerik gabeko barbakoa gas parrilla komertziala\n4 Erregailuko barbakoa gas parrillak


Pixar-en historiako lehenengo musu homosexuala "Lightyear" pelikulan ikusi ahal izango da — Gaztezulo\nPixar-en historiako lehenengo musu homosexuala "Lightyear" pelikulan ikusi ahal izango da\nPixar-en historiako lehenengo musu homosexuala "Lightyear" pelikulan ikusi ahal izango da Animaziozko ekoizpena ekainean estreinatuko da eta bi emakumeren arteko musua izango du, erakundeko exekutibo batzuk eszena zentsuratzen saiatu baziren ere. https://www.gaztezulo.eus/albisteak/pixar-en-historiako-lehengo-musu-homosexuala-lightyear-pelikulan-ikusi-ahal-izango-da https://www.gaztezulo.eus/albisteak/pixar-en-historiako-lehengo-musu-homosexuala-lightyear-pelikulan-ikusi-ahal-izango-da/@@download/image/lightyear-disney-pixar-1392x783.jpg\nAnimaziozko ekoizpena ekainean estreinatuko da eta bi emakumeren arteko musua izango du, erakundeko exekutibo batzuk eszena zentsuratzen saiatu baziren ere.\nPixar polemika berri baten protagonista izan da. Jakin berri denez, laster estreinatuko den Lighyear pelikulako eszena bat zentzuratzen saiatu dira erakundeko exekutibo batzuk. Dirudienez, bi emakumeren arteko musua kentzeko eskatu zuten familia kutsuko pelikula dela argudiatuz.\nAlabaina, Disney-ko langile batzuk (Pixar Disney-rena baita) zentsura hori ekiditeko protestak egin zituzten eta azkenik, musu homosexuala bere horretan geratuko da. Langileek salatu dute erakundeak sekulako apatia erakusten duela LGTBIQ+ komunitatea defendatzerako garaian.\nLighyear pelikula, Toy Story-n, jada klasikoan, agertzen zen Buzz Lighyear astronautaren istorioaren ingurukoa da. Honen jatorria erakutsiko du.


Lehenengoa.– 2018ko irailaren 11ko EHAAn (175. zk.), HABEko zuzendari nagusiaren 2018ko abuztuaren 29ko Ebazpena argitaratu zen (ebazpen haren bidez, euskaltegi pribatu eta euskararen autoikaskuntzarako zentro homologatuei 2018-2019 ikasturteko euskara-ikastaroengatik esleituko zaizkien diru-laguntzak arautzen dira).\nBigarrena.– Aipatu ebazpenaren 1.2 artikuluaren arabera, horrelako laguntzetan emango diren diru-kopuruak HABEren aurrekontuetatik datoz, eta haien zenbatekoa 20.752.000 eurokoa da.\nHirugarrena.– Aipatu ebazpenaren 1.4 artikuluaren arabera, artikulu honen 2. atalean ezarritako zenbatekoa handitu ahal izango da, baldin eta HABEren aurrekontuetan beste diru-laguntzetarako aurrekontu-sailen izakinak agortu ez badira. Handitze hori dirulaguntza-eskarien gaineko ebazpena eman aurretik egin beharko da, HABEko zuzendari nagusiaren ebazpen baten bidez eman beharko da haren berri, eta ebazpen hori EHAAn argitaratuko da.\nHoriek horrela, euskaltegi pribatuei eta euskararen autoikaskuntzarako zentro homologatuei 2018-2019 ikasturteko euskara-ikastaroengatik esleituko zaizkien diru-laguntzak arautzen dituen Ebazpenaren 1. artikuluan xedatutakoaren arabera, honako hau\nLehenengoa.– Euskaltegi pribatuei eta euskararen autoikaskuntzarako zentro homologatuei 2018-2019 ikasturteko euskara-ikastaroengatik emango zaizkien diru-laguntzei 333.500 euro gehitzea, 93.800 euro 2018ko urritik abendura bitarteko epealdian eta 239.700 euro 2019ko urtarriletik irailera bitarteko epealdian. Horrela, deialdiaren zenbateko osoa 21.085.500 euro izango da. Honela banatzen da kopuru hori:\na) 17.910.000 euro, 6.1 artikuluan aipatzen den euskaltegien berezko ekimenezko aurrez aurreko jarduera babesteko.\nb) Autoikaskuntzarako zentroen bere ekimenezko autoikaskuntzako jarduera babesteko:\nb.1.– 450.000 euro, 6.2 artikuluan aipatzen den autoikaskuntzarako zentroen bere ekimenezko autoikaskuntzako jarduera babesteko.\nb.2.– 1.077.500 euro, 6.3 artikuluan aipatzen den euskaltegien bere ekimenezko autoikaskuntzako jarduera babesteko.\nc) Administrazioetako langilez osatutako taldeak eskolatzen dituzten euskaltegietako jarduera babesteko:\nc.1.– 788.000 euro, 6.4.1 artikuluan aipatzen den administrazioetako langilez osatutako taldeak eskolatzen dituzten euskaltegietako jarduera babesteko.\nc.2.– 160.000 euro, 6.4.2 artikuluan aipatzen den administrazioetako langilez osatutako taldeak eskolatzen dituzten euskaltegietako jarduera babesteko.\nd) 700.000 euro, 6.5 artikuluan aipatzen den barnetegietako jarduera babesteko.\nDonostia, 2018ko azaroaren 21a.


VARIKOSETTE Puerto La Cruz erosi batetik 39€\nVarikosette Puerto La Cruz\nKrema Varikosette aurka barizeak erosi Puerto La Cruz\nArrakastatsua lortzeko Varikosette Puerto La Cruz, izan behar du:\nOrain bakarrik gai izango Duzu eskuragarri ez dagoenean Varikosette 50% deskontua.\nNon erosi Puerto La Cruz Varikosette\nSartu ordena formularioa zure izena eta telefono lortzeko krema batetik barizeak Varikosette Puerto La Cruz prezio merkean. Itxaron, deitu aholkularia, zure ordena krema Varikosettezuen, deitu ahal izango duzu egunean zehar. Zure eskaera jaso ondoren, gai izango duzu ordaindu Puerto La Cruz.\nNon erosi krema Varikosette Puerto La Cruz\nErosi nahi baduzu prezio onenean Varikosette Puerto La Cruz (Espainia), beharrezkoa da sartzeko ordena formularioa zure datuak eta zurekin harremanetan jarriko Kudeatzailea buruzko aholkularitza erosteko eskakizunak Varikosette. Ordaindu partzelaren ondoren bakarrik jaso ondasunak eskuak sartu mezularitza edo posta-bulegoan. Prezioa bidaltzen partzelaren Varikosette mail edo mezularitza arabera alda daiteke hiria Espainia, jakiteko prezioa aholkulari bat sortu ondoren ordena krema Varikosette aurka barizeak web-orri ofiziala.\nPelbis txikiko barizeen arrazoiak\nGarapenaren arrazoiak, lehenengo zeinuak eta sintomak, pelbis txikiko barizeen sailkapena. Sendagaiekin eta herri erremedioekin tratatzeko metodoak, esku-hartze kirurgikoa. Balizko ondorioak eta konplikazioak, prebentzioa.\nBarizeak: tratamendu folk erremedioak\nJakiteko nola sendatzeko barizeak hankak: tratamendua folk erremedioak. Best errezetak. Aholkuak tratamendu barizeak eta prebentzioa\nEraginkorrena erremedioak barizeak\nEz barizeak garatzen denean, odol handitu eta gainezkatzea odola. Honek laguntzen du itxura mingarria sentsazioak. Hobeto sentitzen, neurri eraginkorrak hartu behar.\nOrdena Puerto La Cruz Varikosette


Google Typography – WordPress plugina | WordPress.org Euskara\nEric Alli-(e)n arabera\nRixter 2018(e)ko urtarrilaren 10(a)\ndanteblek 2017(e)ko maiatzaren 23(a)\n“Google Typography” software librea da. Ondoko pertsonek egin dizkiote ekarpenak plugin honi.\nGoogle Typography 1 eskualde-ezarpenera itzuli da. Eskerrik asko itzultzaileei beraien ekarpenengatik.\nItzul zaitez Google Typography zure hizkuntzara.